Mali fudbal: Bor-Vodoprivreda Vojvodine 8:2 (3:1) - MEDIJA CENTAR BOR );\nMali fudbal: Bor-Vodoprivreda Vojvodine 8:2 (3:1)\nU prijateljskom meču u malom fudbalu u kome su se sastale ekipe Bora, koja je ove godine osvojila memorijalni turnir „Igrajmo za 16″i ekipa Vodoprivrede Vojvodine koja je bila najbolja u vojvođanskom delu ovog turnira. Borani su bili bolji i slavili su ubedljivim rezultatom 8:2. Ovakav rezultat i ne čudi jer za ovu borsku ekipu nastupaju aktivni fudbaleri velikog i malog fudbala, dok su gosti uglavnom sastavljeni od rekreativaca, radnika iz pet vodoprivrednih preduzeća koji su ove nedelje učestvovali na radničkim sportskim igrama i bili gosti ba Borskom Jezeru.\nOva ekipa Bora ima podršku RTB-a Bor i lokalne samouprave i očekuje se organizacija još nekih prijateljskih mečeva od kojih bi sledeća trebalo da bude protiv ekipe srpske dijaspore iz Beča.


PETKOVIĆ: Đorđević je prvi u napadu na državu i predsednika Vučića\nBEOGRAĐANI ŠOKIRANI PRIZOROM USRED BULEVARA: Građevinci ne haju za vrućinu, 331\t650\nOGLASILA SE POLICIJA NAKON APSURDA NA TEHNIČKOM PREGLEDU: Nemanja ipak 128\t382\nivana radojcic\t 28.05.2021. 14:56h\nČlan Glavnog odbora SNS Petar Petković ocenio je danas da se predsednik pokreta Oslobođenje Mlađan Đorđević prvi javi kada treba da se naškodi vitalnim interesima Srbije, napadne sopstvena država i predsednik Aleksandar Vučić.\n"Bolje bi mu bilo da umesto što širi lažne vesti, nauči ko je predsednica Grčke, a ne da se sramoti po društvenim mrežama", poručio je Petković u saopštenju reagujući na tvrdnju Đorđevića da će predsednik Srbije uz podršku zapada dozvoliti da Grčka prizna tzv. Kosovo.\nPetković ukazuje da Đorđevića nigde nije bilo kada je trebalo braniti nacionalne interese Srba na Kosovu i Metohiji, jer je tada imao preča posla da sa Draganom Đilasom zaradi milione na preprodaji reklamnih sekundi.\n"Srbija se danas suočava sa snažnim pritiscima po pitanju Kosova i Metohije i u takvim okolnostima predsednik Vučić se bori za svoj narod i državu, da reši probleme koje su mu Đorđević i njegov kum Đilas ostavili", istakao je Petković, saopštila je Kancelarija za KiM.\nPrema njegovim rečima, po pravilu, kad god je Srbiji teško, prvi se jave Dragan Đilas, Boško Obradović, Vuk Jeremić i Mlađan Đorđević da Srbiji dodatno otežaju pozicije i postave klipove u točkove.\n"Njihova je politika što je Srbiji gore, to je njima i njihovim džepovima bolje. Narod ih je davno prozreo, i zato mogu samo da se brukaju po društvenim mrežama, jer se na vlast više neće vratiti", poručio je Petković.\nDjorđević je na sajtu pokreta izneo tvrdnju da Vučić "sprema" grčko priznanje tzv. Kosova na isti način kao što je prošle godine učinjeno sa Izraelom kroz vašingtonski dokument.\nPetar PetkovićMlađan ĐorđevićSNSPokret Oslobođenje\nLEPA MAŠA JE SESTRA LUKE BOJOVIĆA: Vuk se zbog njene majke razveo od prve supruge, a ubijenog brata ne može da prežali (FOTO) 124


Vesti online / Vesti / Hronika / Lančani sudar kod Feketića: Poginula jedna osoba, ima i povređenih\nLančani sudar kod Feketića: Poginula jedna osoba, ima i povređenih\nJedna osoba je poginula, a više ih njih je povređeno u lančanom sudaru koji se dogodio u nedelju uveče na autoputu Novi Sad-Subotica. Petlja kod Feketića zatvorena je za saobraćaj, a u toku je uviđaj, rečeno je u subotičkoj policiji.\nZbog saobraćajne nesreće i uviđaja koji je u toku, vozila se preusmeravaju na zaobilazni put preko Srbobrana i Feketića.\n"Putevi Srbije" su prethodno saopštili da će vozači biti blagovremeno obavešteni o normalizaciji saobraćaja na putu Novi Sad-Subotica. Alternativni pravac je preko Srbobrana i Feketića, navedeno je u saopštenju.


Otvara se novi prihvatni centar za migrante u BiH, građani zabrinuti - 19.11.2021, Sputnik Srbija\nOtvara se novi prihvatni centar za migrante u BiH, građani zabrinuti\nDanas će biti otvoren novi privremeni prihvatni centar "Lipa", između Bihaća i Bosanskog Petrovca, sa smeštajnim kapacitetom do 1.500 migranata. 19.11.2021, Sputnik Srbija\nCentar će omogućiti smeštaj i porodicama sa decom, deci bez pratnje i samcima, najavljeno je iz Ministarstva bezbednosti u Savetu ministara BiH.Stanovništvo Bosanskog Petrovca zabrinuto je zbog načina rešavanja migrantske krize u kampu "Lipa", jer ne želi da se migranti zadržavaju na prostoru njihove opštine, javlja RTRS.\n© Sputnik / Uđi u foto-galerijuMigranti na granici Poljske i Belorusije\nDanas će biti otvoren novi privremeni prihvatni centar "Lipa", između Bihaća i Bosanskog Petrovca, sa smeštajnim kapacitetom do 1.500 migranata.\nCentar će omogućiti smeštaj i porodicama sa decom, deci bez pratnje i samcima, najavljeno je iz Ministarstva bezbednosti u Savetu ministara BiH.\nStanovništvo Bosanskog Petrovca zabrinuto je zbog načina rešavanja migrantske krize u kampu "Lipa", jer ne želi da se migranti zadržavaju na prostoru njihove opštine, javlja RTRS.


Korona virus: Nadležni ističu važnost poštovanja mera za vreme predstojećih praznika u Srbiji, u Indiji dnevno više od 200.000 zaraženih | Luftika\nZa vreme predstojećih praznika Uskrsa i Prvog maja, zadatak svih je da doprinesu boljoj epidemiološkoj situaciji, rekla je direktorka Instituta za javno zdravlje „Dr Milan Jovanović Batut” Verica Jovanović.\n„Jedan je da virus mutira, a drugo da što je više zaraženih, virus nađe put do onih koji ne mogu da se izbore, iako ih je u populaciji dece malo”, rekao je Janković za RTS.\n„Mlada i zdrava osoba može da ima slabu tačku”, ocenio je Janković.\n„Prema statističkim podacima najviše zaraženih je bilo u Beogradu i Novom Sadu, a i u Zrenjaninu”, rekao je ministar za RTS.\nU Indiji u jednom danu zabeleženo više od 200.000 slučajeva zaraze, ali ova zemlja nije na „crvenoj listi” Engleske – što znači da putnici po dolasku moraju u hotelski karantin.\n„Oduvek sam bio protiv karantina, ali ovo će nam pomoći da povećamo broj slobodnih kreveta u Delhiju”, rekao je ministar Arvidn Kejrival.\nStarad kaže da je „zastrašujuće” to što ljudi odbijaju šansu da se imunizuju i naglašava da su komplikacije za ovu starosnu grupu „izuzetno male”.


Beta 11. marta 2019. 16:30\nOpozicioni Demokratski savez Kosova (DSK), pokret Samoopredeljenje i Socijaldemokratska partija Kosova (SDPK) najavili su da neće rušiti Vladu uz pomoć Srpske liste, dok politički analitičari u Prištini ocenjuju da pozivima na izglasavanje nepoverenja, Srpska lista produžava opstanak aktuelnog kabineta Ramuša Haradinaja.\nŠef poslaničke grupe DSK Avdulah Hoti najavio je da će ta stranka zatražiti glasanje o poverenju Vladi Kosova kada obezbedi 61 glas, ali i dodao da neće prihvatiti ničije uslovljavanje kako bi dobili potrebne glasove.\nPoslanik Samoopredeljenja Redžep Seljimi kazao je da je vlada Ramuša Haradinaja formirana uz pomoć Srpske liste, odnosno uz blagoslov Vlade u Beogradu, i da zato neće prihvatiti da je ruše uz pomoć Srpske liste.\n„Mi nećemo rušiti Vladu uz pomoć te partije, već zajedno sa opozicijom. Mi niti računamo niti ćemo tražiti glasove Srpske liste da bismo oborili Vladu. Vlada Kosova treba da padne, izbora treba da bude što pre, ali nikako zato što Srbija to želi, već zato što to žele gradjani Kosova“, rekao je Seljimi za portal gazetaexpress.com.\nŠef poslaničke grupe SDPK Dardan Sejdiu je rekao da njegova stranka ne može da saradjuje sa Srpskom listom, odnosno sa onima „koji nazivaju banditima legitimne predstavnike Kosova i koji svakodnevno deluju protiv Republike Kosovo“.\n„Ostajemo ne samo otvoreni već i zainteresovani za saradnju sa svim progresivnim snagama i u regionu koje se angažuju za ravnopravnost medju narodima“, izjavio je Sejdiu.\nPoslanik Srpske liste Igor Simić izjavio je da su članovi tog poslaničkog kluba spremni da glasaju protiv vlade Haradinaja ako opozicija obezbedi 51 glas.\nOn je dodao da će se poslanici Srpske liste vratiti u Skupštinu Kosova kada opozicija obezbedi potpise za izglasavanje nepoverenja Vladi Kosova.\nPolitički analitičari na Kosovu ocenili su da takve izjave predstavnika Srpske liste u suštini doprinose opstanku vlade Ramuša Haradinaja, jer kako su naveli, nijedna stranka na Kosovu, koliko god bila protiv Vlade, neće prihvatiti da je ruši sa „eksponentima vladajućeg režima u Srbiji“ kojeg smatraju „neprijateljem Kosova“.


Kopiranje SZO narušavanje ustavnog poretka zemalja\nPredsednik Srbije Tomislav Nikolić ocenio je da ako bi Albanci pokušali da naprave nešto što je slično Zajednici srpskih opština (ZSO) koja treba da bude formirana na Kosovu, to bilo narušavanje utavnog poretka zemalja u kojima se formira.\n„O ZSO se raspravlja na teritoriji Kosova i Metohije, za koju je predvidjena suštinska autonomija i Srbija u tome iskreno učestvuje. Ni za jednu drugu državu u okruženju, niti za ostale delove teritorije Srbije, ne vode se razgovori o suštinskoj autonomiji. Tako da bi se svi pokušaji kopiranja ZSO u tom smislu sveli na narušavanje ustavnog poretka tih zemalja“, rekao je Nikolić za Večernje novosti od utorka.\nOn je dodao da je moguća saradnja izmedju lokalnih samouprava u državi, ali i da je moguća i prekogranična saradnja u skladu sa ustavima i odlukama vlada zemalja u kojima se saradnja odvija.\nGradovi Tirana, Priština, Tetovo, Ulcinj i Preševo formirali su Uniju albanskih opština u regionu, prenela je makedonska državna agencija MIA.\nPrema izveštaju Televizije Top Čenel iz Tirane, time je prvi put „formirana unija glavnih opština u regionu kojima rukovode Albanci“, a ta asocijacija ima za cilj izgradnju mehanizama potrebnih za medjusobnu saradnju.\nGradonačelnici pet gradova iz Albanije, Makedonije, Srbije, Kosova i Crne Gore su formiranje Unije albanskih opština u regionu dogovorili pre nekoliko sedmica, a juče u Tirani su potpisali platformu za saradnju u oblasti urbanizma, životne sredine, kulture, investicija i inovacija.


LIČNI STAV Dragan Đilas: To što je Grigorije vladika služi na čast našem narodu i crkvi! – Политикон\nПочетна\tАктуелно\tLIČNI STAV Dragan Đilas: To što je Grigorije vladika služi na čast našem narodu i crkvi!\nPočeo je sa izjavom u Banjaluci da je Vučića Srbima poslao sam Bog, nastavio kritikujući proteste koji su se održavali širom Srbije i završio dodelom najvišeg crkvenog Ordena Svetog Save prvog reda predsedniku Srbije. Usput je zaboravio da ode u Crnu Goru i podrži pravoslavne vernike u borbi za očuvanje svojih svetinja. Odnosima Srbije i Crne Gore je značajno “doprineo” izjavom datom pre dve godine da Srbi u Crnoj Gori imaju isti tretman kao u Pavelićevoj Hrvatskoj za vreme drugog svetskog rata?! Dozvolio je patrijarh i do sada proganjanje srpskih episkopa.\nPatrijarh je dodelio Vučiću Orden Svetog Save prvog stepena Foto: Beta


Podrška korisnicima LG-jevih proizvoda na srpskom jeziku iz regionalnog korisničkog centra | PC Press\nPodrška korisnicima LG-jevih proizvoda na srpskom jeziku iz regionalnog korisničkog centra\n25. septembar 2012. 7. avgust 2017. Bojan Stanojević\nKorisnici uređaja kompanije LG Electronics od septembra moći će da dobiju sve neophodne informacije na srpskom jeziku, pozivom na broj korisničkog centra 011–36-30-500. U regionalnom centru smeštenom u Budimpešti, radiće 23 operatera koji su prošli četvoronedeljnu obuku i koji će pružati pomoć korisnicima iz Srbije, Mađarske, Hrvatske, Bugarske i Rumunije.\n„LG-jev korisnički centar u Mađarskoj je veoma značajan ne samo za nas, zemlje iz regiona, već i za celu kompaniju LG Electronics na globanom nivou. Razlog je jednostavan – briga o korisnicima naših proizvoda je jedan od prioriteta kompanije LG. Ukoliko imaju bilo kakvo pitanje, mi smo tu da im odgovorimo u najkraćem mogućem roku i da budemo maksimalno efikasni pri tome“, izjavio je Nemanja Milešević, rukovodilac LG-jeve servisne mreže za Srbiju i Crnu Goru. „Otvaranje linije za Srbiju, gde će korisnici moći da dobiju sve neophodne informacije na srpskom jeziku, predstavlja još jedan korak napred kada je u pitanju unapređenje usluge na lokalnom tržištu.“\nRegionalni korisnički centar kompanije LG Electronics premešten je iz Poljske u Mađarsku (Budimpešta), čime će se svakako poboljšati brzina i kvalitet usluge. Pored korisnika iz Srbije i kupcima iz Mađarske, Hrvatske, Bugarske i Rumunije, biće pružena usluga na maternjem jeziku. Svi operateri su prošli četvoronedeljnu obuku u prostorijama LG Electronics-a u Budimpešti. Takođe, još jedna od prednosti novog centra jeste i da operateri dele prostorije sa serviserima, te će vaš sagovornik uvek moći da vam pruži preciznu i tačnu informaciju.\nBroj telefona LG call centra je kao i do sada 011–36-30-500 i to po ceni nacionalnog poziva. Radno vreme je od 8 do 18 časova radnim danima.\nTagovi: LG, podrška\n← ASUS: Nova serija matičnih ploča\nPredrag Ćulibrk na čelu Telekoma →


Pretežno oblačno i suvo, popodne s kišom\nBeta 3. marta 2016. 07:30\nU Srbiji će ujutro i pre podne biti uglavnom suvo uz postepeno naoblačenje, a posle podne i uveče sa kišom, na planinama sa snegom, sa najvišom temperaturom do 16 stepeni, saopštio je Republički hidrometeorološki zavod.\nKiša će najpre padati u zapadnim, a posle podne i uveče i u ostalim predelima. Duvaće slab i umeren vetar, u košavskom području povremeno jak, a u južnom Banatu olujne jačine, posle podne i uveče u slabljenju.\nJutarnja temperatura biće od minus jedan do četiri, a najviša dnevna od 11 do 16 stepeni.\nI u Beogradu će ujutro i pre podne biti suvo i vetrovito uz postepeno naoblačenje. Posle podne i uveče povremeno će padati kiša. Duvaće umeren i jak južni i jugoistočni vetar, u popodnevnim satima u slabljenju i skretanju na jugozapadni. Jutarnja temperatura biće oko četiri, a najviša dnevna 13 stepeni.


source.ba | VAR u Premijer ligi BiH\nTema je bila uvođenje VAR tehnologije u domaćem takmičenju.\n„VAR je izazov prema kojem je sve usmjereno“, kaže Zeljković i nastavlja “ i u ovom segmentu imaćemo punu podršku FIFA-e. Podsjetiću na izjavu predsjednika FIFA-e Infantina, „VAR ne mijenja fudbal, VAR čisti fudbal“. Ovo je kompleksan posao i mi smo odlučni da ga sprovedemo do kraja kako bismo unaprijedili suđenje i sveli sudijske greške na minimum.“\nU realizaciju ovog obimnog projekta krenućemo već ovog ljeta a očekujemo da, od sezone 2022/2023. NS/FS BiH bude spreman za uvođenje VAR sistema.\nU toku je Kongres UEFA na kojem je i delegacija NS/FS BiH.


Erazmus+ Info-dan na Univerzitetu u Kragujevcu - 1. decembar 2017.\nSvečana Sala Rektorata, 1. decembar 2017. godine - prijave do 29. novembra 2017. godine\nEvropska komisija je 25. 10. 2017. godine objavila novi Erazmus+ opšti poziv za projekte iz oblasti obrazovanja, mladih i sporta. Ove mogućnosti se odnose, pre svega, na oblast visokog obrazovanja i rada sa mladima.\nSrbija je u procesu pripreme za puno učešće u programu, pa je za institucije i organizacije iz Srbije objavljen i nacionalni poziv za projekte za 2018. godinu, za koje se prijave podnose Fondaciji Tempus. Kroz ove projekte će biti moguće finansiranje mobilnosti nastavnika, razvoj i primena dobrih praksi, kao i saradnja sa drugim organizacijama iz Evrope.\nFondacija Tempus - Erazmus+ kancelarija u Srbiji organizuje posebne informativne dane kako bi najavila otvorene konkurse za podnošenje projekata u sklopu programa Erazmus+ što većem broju potencijalnih korisnika. Info-dani su važni događaji koji doprinose širenju informacija o programu i služe kao mesto razgovora o propozicijama konkursa i definisanim prioritetima.\nUniverzitet u Kragujevcu će u saradnji sa Fondacijom Tempus - Erazmus+ kancelarijom u Srbiji organizovati Info-dan u Svečanoj Sali Rektorata 1. decembra 2017. godine prema priloženoj agendi. Ovim putem vas pozivamo da se prijavite za učešće na Info-danu putem registracionog formulara najkasnije do 29. novembra 2017. godine.


Derbi Radničkog i Partizana - Ritam Grada - vesti Kragujevac\nPočetna Sport Derbi Radničkog i Partizana\nDerbi Radničkog i Partizana\nU derbiju 4. kola Prve A lige Srbije vaterpolisti Radničkog sutra od 18 časova, na zatvorenom bazenu SC „Park“, dočekuju aktuelnog šampiona, ekipu beogradskog Partizana. „Crno-beli“ su neporaženi u domaćem prvenstvu još od 2006. godine, a upravo bi „šumadijski tim snova“ mogao da prekine njihov niz.\nSastavi ovih klubova garantuju da će posle duže pauze domaća publika ponovo moći da uživa u čarima vaterpolo derbija, što je obradovalo i stratega Kragujevčana, Dejana Udovičića.\n– Velika stvar za srpski vaterpolo je što je termin derbi ponovo u upotrebi, a nama je ovo drugi takav ispit u sezoni, posle utakmice sa Vojvodinom. Očekujem da će tribine biti ispunjene do poslednjeg mesta i da ćemo uz podršku navijača nastaviti seriju dobrih partija. Postavili smo dobre temelje odbrane u posledjoj četvrtini protiv Novosađana, a nastavili smo u Kupu Evrope, pa ako to sve ponovimo, siguran sam da dobar rezultat neće izostati – rekao je Udovičić.\nUlaznice za ovaj meč puštene su u prodaju u ponedeljak, a mogu se kupiti na info pultu zatvorenog bazena SC „Park“, kao i u Cherry Caffe-u (ulica Lole Ribara i Smallville), po ceni od 600 dinara za parter, 400 za tribinu i 200 dinara za montažnu tribinu iza gola.\nPrethodni članakMajkl Skot u Zvezdi\nSledeći članak1 Korićani – Korman (Botunje)


U četvrtak otvaranje rekonstruisanog prelaza Bajmok\nTanjug 5. februara 2019. 12:56\nBEOGRAD – Ministar finansija Srbije Siniša Mali, ministarka za evropske integracije Jadranka Joksimović i šef Delegacije EU u Srbiji Sem Fabrici prisustvovaće u četvrtak, 7. februara, otvaranju rekonstruisanog graničnog prelaza Bajmok između Srbije i Mađarske.\nReč je o jednom od osam graničnih prelaza između Srbije i Mađarske, čija će modernizacija putnicima unaprediti kvalitet putovanja, lokalnom stanovništvu kvalitet života, a carini i policiji rad, saopštilo je Ministarstvo finansija Srbije.\nKako se navodi, prelaz je izgrađen u skladu s najvišim standardima i sadrži sve što je neophodno za nesmetano funkcionisanje putničkog prometa i efikasan rad graničnih službi.\nU radove je uloženo 2,1 milion evra, od čega je 1,8 miliona evra iz pretpristupnih fondova EU, dok je nešto više od 300.000 evra obezbeđeno kroz nacionalno sufinansiranje.\nKorisnik projekta je Uprava carina Srbije.


Foto OU u Trsteniku\nUostalom, za života je donirao čak 20 miliona dinara, nameran da se u Bogdanji ponovo čuje crkveno zvono, a njegov sinovac, koji nosi ime po ktitoru, pomno je pratio osveštavanje i početak izrade temelja - prošlog proleća, na Đurđevdan.\n- Srećni smo što smo bili u prilici da mu pošaljemo fotografije gradilišta, a porodica je spremna da nastavi LJubišino zaveštanje - napominje istoričarka Jelena Vukčević,članica Crkvenog odbora. - Ideja je da se nova crkva izgledom što više približi staroj, koja je bila građena od lomljenog kamena, a spolja okrečena malterom.\nA, pomenuti sinovac LJubiša će već u julu ponovo biti u trsteničkom kraju. Lane je svedočio kako se u svemu ispoštovala želja plemenitog ktitora, koji je decenijama živeo u Britanskoj Kolumbiji, te podsetio da je čika LJubiša 2019. finansirao i obimna istraživanja, kada su arheolozi Narodnog muzeja iz Kruševca pronašli temelje crkve s kraja 17. i početka 18. veka, te brojne druge vredne nalaze. I, upravo se na temeljima te stare, podiže i nova bogomolja - crkva Svetog Đorđa u okviru manastirskog zdanja.\n- Na postojanje drevnog hrama su ukazala prethodna geofizička istraživanja stručnjaka Rudarsko-geološkog fakulteta iz Beograda, kao i predanja meštana koji se svakog Đurđevdana okupljaju na tom, za njih svetom mestu. Ispredale su se priče, uglavnom vezane za Jug Bogdana, legendarnog oca kneginje Milice, a i selo se zove Bogdanje - objašnjava Jelena Vukčević, inače i kustos muzejske zbirke pri Narodnom univerzitetu u Trsteniku, prenoseći pretpostavke da je manastir, po svemu sudeći, porušen tokom borbi za oslobođenje od Turaka.\nUostalom, manastir LJubostinja je vazdušnom linijom udaljen tek nešto više od dva i po kilometra, a brdo na kojem je pre tri godine otkrven nesvakidašnji arheološki lokalitet se naziva - Bogdanjštica.\n- Projekat su izradili stručnjaci, sve je pratio Zavod za zaštitu spomenika iz Kraljeva, pa će na teritoriji Trstenika, pored manastira Veluće i LJubostinja, "nići" i treća svetinja ovoga tipa, što je velika stvar - poručio je sinovac LJubiša Radojević.\nNAJSTARIJI pisani trag o postojanju crkve se nalazi u zapisu Joakima Vujića iz 1828, koji pominje manastir porušen tokom "vojevanja princa Eugenija". Crtež slikara Vladislava Titelbaha iz 1882, u "Srpskim ilustrovanim novinama" prikazuje jednobrodnu crkvu sa znatno oštećenim svodom...\nPATRIJARH PORFIRIJE POSETIO TIMOČKU EPARHIJU: Vera treba da bude snaga pred izazovima\n08. 08. 2021. u 21:36\nselo Bogdanje Trstenik gradnja crkve osveštanje crkve


Bajern na srpski pogon poveo u polufinalu: Bon nemoćan pred minhenskom četom - Sportal\nPhoto: Action Press / Shutterstock Editorial / Profimedia\nStefan Petrović - Vest objavljena: 22:47 - 28.05.2022\nKošarkaši Bajerna iz Minhena savladali su na Bon na gostujućem terenu u okviru prvog meča polufinalne serije nemačkog šampionata - 68:80.\nEkipu Andree Trinkijerija do pobede predvodio je srpski buo "Vladimir Lučić - Ognjen Jaramaz". Nekadašnji košarkaši Partizana u potpunosti su dominirali večeras, krilni košarkaš je meč završio sa 19 poena, dok je popularni "Džeri" upisao poen manje. Kod gostiju dvocifren je bio još samo Nik Vejler-Beb, koji je brojao do 15. Kod domaćih istakao se Parker Džekson sa 14 poena, Džavonte Hokins je dodao 13, dok su Tajson Vard i Šaulius Kulvietis upisali po deset poena.\nRana faza susreta u Bonu dala nam je naznake kakvu ćemo utakmicu gledati večeras. Četa Andree Trinkijerija je stigla do ranog vođstva serijom 6:0 na početku utakmice, ali su domaći ubrzo uspeli da se konsoliduju i u potpunosti preokrenu dešavanja na terenu. Do finiša četvrtine igralo se "koš za koš" pa je nakon deset minuta košarke u "Telekom Domu" gostujući sastav imao minimalnu prednost.\nPrepuna hala u Bonu dočekala je minhenskog evroligaša, što je bilo dovoljno da svojim pulenima unesu borbeni duh, što se jasno videlo i na samom parketu. Bajern je, bez ikakve sumnje, za klasu kvalitetniji rival, ali je motivacija koju su domaći imali bila ključ da se u tim momentima održi rezultatski egal. On je bio na snazi sve do kraja prvog poluvremena, da bi poenima u poslednjim sekundama Bon na veliki odmor otišao sa prednošću od dva poena - 35:33.\nRezultatska klackalica nastavila se u trećoj deonici, gosti iz Minhena nikako nisu uspevali da pronađu formulu koja bi im donela komforniji ulazak u finiš meča. Ipak, u finišu ovog dela igre uspeli su da konačno slome otpor žilavih domaćina, pa je brzopoteznom serijom 6:0 Bajern stigao do prve dvocifrene prednosti na meču, koja je blago umanjena pred ulazak u četvrtinu odluke.\nTu su gosti, nakon nešto slabijeg početka, pokazali zašto igraju Evroligu i zašto se sa pravom već godinama nameću sa najboljim ekipama na Starom kontinentu. Stigao je Bon na samo poen zaostatka, nakon čega je usledila ogromna serija 14:0, što je bilo dovoljno za komforniji ulazak u finiš i vođstvo od 1:0 u seriji. Konačan rezultat bio je 68:80.\nSerija se nastavlja već u ponedeljak, 30. maja. Igra se na tri dobijena meča, a domaćin će ponovo biti Bon.


Ruska vakcina će se proizvoditi u pet država | WebTribune\nHome ŽIVOT Ruska vakcina će se proizvoditi u pet država\nRusija je dogovorila proizvodnju svoje vakcine protiv virusa korona u pet zemalja, raspoloživi kapaciteti omogućavaju proizvodnju 500 miliona doza godišnje, izjavio je direktor Ruskog fonda za direktne investicije Kiril Dmitrijev.\n„Kuba ima odličan kapacitet proizvodnje vakcine… Razmatramo početak proizvodnje vakcina sa nekoliko kubanskih kompanija. Verujemo da bi Kuba mogla da postane jedan od ključnih centara za proizvodnju vakcina“, rekao je Dmitrijev tokom video-konferencije u međunarodnom multimedijalnom pres-centru MIA „Rusija danas“.\n„Smatramo da, ako budemo imali dobru saradnju sa Vladom Kube i kompanijama, proizvodnja na Kubi može početi u novembru“, dodao je on.\nDmitrijev je saopštio da će sutra početi treća faza testiranja vakcine protiv korone.\nPortal „G1“ saopštio je da će brazilska država Parana potpisati sutra sporazum o testiranju, proizvodnji ruske vakcine protiv korone.


Promovisana knjiga „Blagost božijeg gnezda“ - Vlasotince InfoDesk\nPromovisana knjiga „Blagost božijeg gnezda“\nU galeriji Narodne biblioteke „Dasanka Maksimović“ 5. decembra je u okviru manifestacije Pevajmo prijatelje, promovisana knjiga „Blagost božijeg gnezda“, autora Miroslava Mišela Boltresa, pesnika iz Smedereva, predsednika umetničkog kluba „Raskovnik“.\nU ime domaćina prisutne je pozdravio Srba Takić, direktor biblioteke i istakao da poezija Miroslava Mišela Boltresa upućuje na veru, duhovnost, na neophodnost traganja, na ljubav. On je još dodao: „Ne kaže se bez razloga da je ljubav jedina vrednost koja se davanjem umnožava, a to kao da je životni moto našeg večerašnjeg gosta, vlasnika mnogobrojnih nagrada za svoje pesničko stvaralaštvo, čije su pesme prevođene na više stranih jezika…“!\nRecenzent knjige , profesor razredne nastave Ljiljana Gligorijević je istakla:\n„Svojom zbirkom duhovnih pesama pesnik želi da nas uvede u božanske dveri, u carstvo nebesko i pokaže blagost božijeg gnezda. Čitajući knjigu uočavamo da pesnički jezik jasno podseća na učvršćavanje temelja humanosti, dobročinstva, čovečnosti… preispitivanja, postavljanja pitanja, ali i poziva na blagost, pomirenje, neophodnost traganja i saznavanja – ona upućuje na veru, duhovnost i izlaz traži u njoj“. Knjiga ima tri dela“, nastavila je ona, „’Molitvenik’, ‘Putotražiteljnik’, i ‘Ishodnik’- pesnik putuje, i čitalac zajedno sa njim, tragajući za sobom, spoznavajući se, ne gubeći veru u Svevišnjeg, kome se moli. Sa njim, ili bolje reći prožet njime, on traži svoj put, prepun nade i vere u neophodnost pređenog i pretrpljenog. A sve to da bi se ostvario željeni san lepote življenja, koje pesnik ne vidi drugačije nego u savezu sa drugim dušama, željnim lepe reči, iskrenih pogleda i razumevanja.!“\nStihove iz zbirke čitali su Ljiljana Gligorijević i autor Miroslav Mišel Boltres.


Kompanija Rio Sava Exploration predstavila planove za projekat "Jadar"\nVoda se koristi u svakom koraku procesa...\nSrpska prehrambena industrija i ove godine predstaviće...\nKompanija Payoneer, globalna platforma za plaćanja i...\nBiznis vesti 9 april 2021\nFrancuska agencija za razvoj (AFD) je na...\nSrbija 12 april 2021\nSAD najavljuju novu strategiju saradnje USAID-a i Srbije\nMinistarstvo za evropske integracije i Vlada SAD zvanično su potpisali danas produžetak razvojnog partnerstva koje traje već 20 godina....\nDanas je predstavljen portal "Moja srednja škola" u Prvoj beogradskoj gimnaziji. Događaju su prisustvovali predsednica Vlade Republike Srbije Ana...\nDiplomatija 12 april 2021\nGrejem Stjuart, ministar za izvoz u Vladi Velike Britanije i Njena ekselencija Šan Meklaod, ambasadorka Velike Britanije u Srbiji...\nViše od milion maski i 700.000 pari zaštitnih rukavica stiglo iz EU u Srbiju\n310 000 FFP2 maski, 730 000 hirurških maski i 730 000 pari zaštitnih rukavica stiglo je danas u Beograd...\nFrancuska agencija za razvoj (AFD) je na zasedanju Odbora za strane države odobrila prvu fazu kredita od 50 miliona...\nDo kraja 2021. godine dodatnih 200 miliona dolara investicija i 3 studije o proceni uticaja na životnu sredinu\nKompanija Rio Sava Exploration, deo Rio Tinto Grupe, juče je predstavila aktuelne planove za razvoj projekta „Jadar“. Rio Sava Exploration je vodeća greenfield investicija u Srbiji, koja je do sada uložila 250 miliona dolara, a za ovu godinu je opredeljeno dodatnih 200 miliona dolara za realizaciju Studije izvodljivosti, koja bi po trenutnom planu trebalo da se završi do kraja 2021. godine. U okviru ove faze projekta biće završene tri nove studije o proceni uticaja na životnu sredinu za: rudnik, postrojenje za preradu minerala i rešenje za odlaganje industrijskog otpada.\nProjekat „Jadar“ je ležište bora i litijuma koje je Rio Tinto otkrio u blizini Loznice i jedinstveno je u svetu, jer sadrži jadarit, novi litijumsko-natrijumski-borosilkat (LiNaSiB₃O₇OH). Od otkrića ovog jedinstvenog minerala, Rio Tinto timovi iz Severne Amerike, Evrope i Australije, uz podršku čak preko 100 domaćih eksperata, rade na razvoju projekta.\nKada se projekat realizuje “Jadar” će proizvoditi litijum-karbonat kvaliteta pogodnog za proizvodnju litijumskih baterija, koje se koriste za pogon električnih automobila. Ležište je takođe bogato boratima, koji imaju široku primenu, od poljoprivrede, FMCG industrije, telekomunikacija, hemijske industrije.\n„Jadar“ planiramo i razvijamo na način da bude savremeni rudnik XXI veka, sa fokusom i posvećenošću da bude pre svega bezbedan, sa odgovornim odnosom prema životnoj sredini, građenju saradnje i partnerstava sa našim lokalnim zajednicama. Implementacija projekta u saradnji sa Vladom Republike Srbije će doneti dugoročne dobrobiti svim zainteresovanim stranama, lokalnoj zajednici kao i srpskoj ekonomiji. U ovoj fazi projekta tim je posvećen izradi tehničke dokumentacije, izradi studija o proceni uticaja na zaštitu životne sredine, kupovini zemljišta i ishodovanju dozvola za izgradnju, u skladu sa prethodno utvrđenim planom aktivnosti za ovu fazu razvoja. Novi mineral, nova tehnologija prerade i novo tržište zahtevaju sveobuhvatan pristup i analizu kako bi „Jadar“ bio dugoročna i održiva operacija. Realizacija projekta ’’Jadar’’ doprineće osnaživanju profila Srbije, kao destinacije koja privlači investiture i stvara mogućnosti za razvoj zelene ekonomije.\nRezultati koje kompanija postiže danas usmereni su na transformaciju ka kvalitetnijoj budućnosti. Do sada je uloženo preko 1 milijarde dolara u projekte u vezi sa klimatskim promenama, koji će biti realizovani u narednih pet godina. Od 2008. godine do danas, u svim svojim operacijama su smanjili emisiju gasova za 46%, sa ciljem da do 2050. postignu cilj od 0% emisije gasova. Kao korak ka ostvarenju tog cilja, razvijen je sistem ELYSIS zahvaljujući kojem se direktno topljenje aluminijuma odvija bez emisije gasova staklene bašte.\nProjekat „Jadar“ od strateškog značaja za Srbiju\nSrbija 17 decembar 2020\nPredsednica Vlade Republike Srbije Ana Brnabić razgovarala je danas sa generalnom direktorkom kompanije „Rio Tinto“ za borate i litijum Marni Finlejson i direktorkom kompanije...\nSrbija 8 decembar 2020\nPotpredsednica Vlade Republike Srbije i ministarka rudarstva i energetike Zorana Mihajlović predsedavala je danas prvom sastanku novoformirane Radne grupe za implementaciju projekta „Jadar”. "Ovaj projekat...\nOdrživa proizvodnja elemenata ključnih za napredak čovečanstva\nOdrživi razvoj 30 novembar 2020\nRio Tinto je jedna od najvećih svetskih rudarskih firmi koja posluje u preko 35 zemalja širom sveta. Rio Tinto je izuzetno usredsređen na održivost...


Iz Niša novih 12 redovnih avio linija od 1. jula (SRB) | Logistic Magazin\nSa niškog aerodrom od 1. jula biće uvedeno ukupno 12 novih redovnih avio linija ka gradovima u Nemačkoj, Italiji, Austriji, Sloveniji, Švedskoj, Mađarskoj i Crnoj Gori, rekao je danas gradonačelnik Niša Darko Bulatović. Kako je naveo, Vlada Srbije je na jučerašnjoj sednici donela odluka o proglašenju linija u javnom interesu u vazdušnom saobraćaju, među kojima su i linije sa niškog aerodroma.\nOdlukom Vlade, kaže, proglašava se javnim interesom obavljanje redovnog avioprevoza na linijama prema Nirnbergu, Frankfurtu, Karsrueu, Hanoveru, Fridrihshafenu, Salcburgu, Budimpešti, Geteborgu, Bolonji, Rimu, Ljubljani i Tivtu.\nNa vanrednoj konferenciji za novinare, Bulatović je naveo da je to vest koja će obradovati sve građane Niša i sve građane jugoistoka Srbije.\nObjasnio je da će sve linije, osim linije Niš – Tivat saobraćati dva puta nedeljno tokom čitave godine i to sve do 2023, dok će se saobraćaj na liniji Niš – Tivat odvijati tri puta nedeljno u periodu maj – oktobar.\nBulatović kaže da je Grad Niš zaključkom Vlade imao obavezu da, kao i svi drugi koji su ispunjavali uslove, sačini svoj predlog linija.\nKako je rekao, Kancelarija za lokalni ekonomski razvoj je uradila studiju opravdanosti linija koje nemaju komercijalni karakter, ali su značajne sa stanovišta razvoja Grada Niša i jugoistoka zemlje, privredne saradnje tog regiona i regiona u inostranstvu, turizma, ali i za građane Srbije koji žive u dijaspori.\nKancelarija je studiju uputila Vladi i resornom ministarstvu uz predlog linija koje zadovoljavaju sve elemente iz zaključka Vlade, kazao je Bulatović te dodao da privredna saradnja treba da podstakne ovaj region na još veći razvoj, stvori mogućnost za dolazak sve većeg broja investitora i još više projekata, omogući nova tržišta za domaće privredne subjekte.


Potpredsednica VI - Premijerno od 17. aprila na HBO - HBO Srbija\nVEEP VI.\t6. sezona\nPotpredsednica VI - Pratite seriju na HBO GO\nNova sezona hvaljene komedije sa dobitnicom Emija, Džulijom Luis-Drajfus, u ulozi Seline Majer, bivše potpredsednice i predsednice, koja pokušava da obezbedi svoje nasleđe sad kad je izašla iz predsedničkog kabineta. HBO predstavlja šestu sezonu hvaljene komedije sa oštrim, satiričnim osvrtom na uskogrudi svet politike, koja prati svakodnevicu nekadašnje potpredsednice i predsednice Seline Majer (Džulija Luis-Drajfus). Šesta sezona počinje godinu dana posle događaja iz pete, kad Selina konačno gubi glas u Senatu i ima podjednak broj glasova u Elektorskom kolegijumu. Prvi put posle mnogo godina Selina nije na javnoj funkciji pa pokušava da obezbedi svoje nasleđe i nađe svoje mesto u svetu, dok većina članova njenog kabineta traži ličnu korist. Večito omiljena među obožavaocima i kritičarima, ova desetodelna serija govori o grupi nespretnjakovića koji pokušavaju da ostave svoj trag, istovremeno krstareći političkim pejzažima Vašingtona, ali i dalje od njega.


Predstavnici ambasada: Promovišite investicije i smanjite birokratiju | Autonomija\nPredstavnici ambasada: Promovišite investicije i smanjite birokratiju\nInvesticija nije poklon, to mora da se zasluži i Srbija se u tome takmiči sa mnogim zemljama.\nPredstavnici ekonmsko-trgovinskih odeljenja ambasada i privrednih komora Austrije, Slovenije, Japana i SAD pozvali su danas vlasti u Srbiji da učine još više na promociji investicionih potencijala Srbije i na uklanjanju birokratskih prepreka za ulaganje.\nSavetnik u Trgovinskom odeljenju ambasade Austrije u Srbiji Andreas Hajdentaler rekao je na seminaru „Mogućnost saradnje lokalnih samouprava i ekonomsko-trgovinskih odeljenja ambasada na privlačenju stranih direktnih investicija“ u Vrbasu da je Austrija najveći investitor u Srbiji, sa više od 300 prisutnih kompanija, koje su od 2000. godine ukupno investirale 2,4 milijarde americkcih dolara.\n„Investicija nije poklon, to mora da se zasluži i Srbija se u tome takmiči sa mnogim zemljama. Posao naše kancelarije jeste da informišemo austrijske kompanije o uslovima za investiranje i poslovanje u Srbiji, što zavisi od informacija koje dobijamo od opština”, rekao je Hajdentaler.\nPrema njegovim rečima, niske poreske stope su značajne za privlačenje investicija, ali je mnogo važnije da postoji stabilno, predvidivo i transparentno poslovno okruženje, kao i da birokratske prepreke, koje investitorima oduzimaju mnogo vremena i novca, budu što manje.\nPozivajući se na podatke Centralne banke Slovenije, Slobodan Šešum, savetnik u Ekonomskom odeljenju ambasade Slovenije, rekao je da su slovenački investitori do sada u Srbiju uložili 1,7 milijardu evra, kao i da u Srbiji posluje 108 slovenačkih preduzeća.\nI on je poručio opštinama da pripremaju i šalju što više informacija o lokacijama kako bi ih ekonomske kancelarije stranih diplomatskih predstavništava mogle dalje slati svojim kompanijama zainteresovanim za strana ulaganja.\n„I Slovenija i Srbija su male zemlje i mogle bi zajednički da nastupaju i promovišu se na nekim većim tržištima”, kazao je Šešum.\nManabu Šoji, drugi sekretar ambasade Japana u Srbiji zadužen za ekonomska pitanja, naglasio je da su japanske kompanije zainteresovane pre svega za poljoprivredu, posebno organsku proizvodnju i genetski nemodifikovane proizvode, a na prvom mestu za soju i kukuruz, kao i za kvalitetna i pristupačna vina.\n„Politika Japana je da prati kako posluju japanske kompanije u inostranstvu. Ako se, recimo, danas najavljena investicija Panasonika u Svilajncu bude pokazala kao zadovoljavajuća, i druge japanske kompanije doći će u Srbiju”, Šoji.\nOn je apelovao na Vladu Srbije i njenu ambasadu u Japanu da učine vidljivijim potencijal Srbije u oblasti poljoprivrede.\nMenadžer komunikacija u Američkoj privrednoj komori Branislav Čale rekao je da su SAD do sada u Srbiji realizovale devet milijardi evra i da 160 kompanija zapošljava više od 60.000 osoba širom Srbije.\nPrema njegovim rečima, važan je i postinvesticioni odnos Vlade Srbije prema postojećim investitorima.\n„Vlasti treba da čuju svakog stranog investitora i da pokušaju da reše postojeće probleme, jer je za neku zemlju najbolja reklama kada investitor kaže: ‘Meni je ovde dobro’”, poručio je Čale.\nOn je posebno naglasio potrebu za „one-stop-shop“ administracijom, dobrom lokalnom infrastrukturom, povezanošću sa glavnim saobraćajnicama i postojanjem kvalitetne baze lokalnih dobavljača.\nSeminar sa predstavnicima vojvođanskih opština organizovao je Fond za podršku investicija u Vojvodini (VIP Fond), s ciljem da se opštine upoznaju sa delatnošću ekonomsko-trgovinskih odeljenja ambasada i mogućnostima saradnje.\nCilj je bio i da se opštine i gradovi iz Vojvodine bolje povežu sa stranim kompanijama iz matičnih država tih ambasada, objasnio je direktor VIP Fonda Branislav Bugarski.\nOn je rekao da ima razloga da se bude optimista kada su u pitanju strane direktne investicije u 2011. godini.\n„Već u drugoj polovini 2010. godine znatno je poraslo interesovanje stranih investitora za Srbiju. Mi u VIP Fondu trenutno imamo oko 40 pripremljenih projekata i, mada se oni neće svi realizovati, među njima ima i važnih projekata za koje postoji velika šansa da će na kraju rezultirati novim investicijama i novim radnim mestima”, kazao je Bugarski.\nOpštine i gradovi su imali priliku da na seminar pošalju informacije o investicionim potencijalima, projektima i kontaktima za zajednički DVD koji je podeljen svim predavačima na seminaru.\nOd 45 gradova i opština u Vojvodini, 18 njih je iskoristilo tu mogućnost.\nU drugom delu ovog seminara, koji će se održati u Inđiji 8. decembra, predstaviće se ekonomska odeljenja ambasada Italije, Danske, SAD, Hrvatske, Francuske i Češke, Delegacija nemačke privrede u Srbiji, Predstavništvo Ruske federacije za trgovinsko-ekonomska pitanja u Srbiji.


Projekti /EU za obrazovanje Roma u BiH izdvaja tri miliona eura / Radio Sarajevo\nFoto: Dženan Kriještorac / Radiosarajevo.ba/Predstavljen projekt „Povećanje mogućnosti obrazovanja za romske učesnike i mlade Rome“\n06. 02. 2019. u 12:06:00 Radiosarajevo.ba\nViše od 300 romske djece u Bosni i Hercegovini u naredne tri godine učestvovat će u projektu „Povećanje mogućnosti obrazovanja za romske učesnike i mlade Rome“, koji je danas predstavljen u Sarajevu.\n„Projekt je inicirao Romski obrazovni fond (REF) a podržan je grant sredstvima Evropske unije u vrijednosti tri miliona eura, dok je REF podržao sa 827.000 eura“, rekao je šef Sekcije operacija za socijalni razvoj, civilno društvo i prekograničnu saradnju Delegacije EU u BiH Gianluca Vannini.\nMinistarstvo za ljudska prava i izbjeglice BiH će iskustva iz ovog projekta koristiti u svrhu pokretanja sličnih aktivnosti koje trebaju provoditi nadležne obrazovne vlasti u BiH.\n„Jedan od rezultata projekta bit će stvaranje većih šansi za zapošljavanje Roma“, kazala je pomoćnica ministrice za ljudska prava i izbjeglice Saliha Đuderija.\nPredsjedavajući Odbora za Rome pri Vijeću ministara BiH Mujo Fafulić kaže da će oko 100 romske djece uzrasta od tri do šest godina s područja Visokog, kao i njihovi roditelji biti uključeni u aktivnosti ranog razvoja kako bi se omogućio pristup kvalitetnim predškolskim ustanovama.\n„Također, u Kaknju oko 80 romske djece uzrasta do šest godina moći će koristiti usluge biblioteke igračaka“, dodao je Fafulić.\nU Zeničko-dobojskom kantonu oko 60 učenika u srednjim školama će dobiti stipendije na osnovu uspjeha, kao i podršku tutora i mentora u školi. Za šest studenata i apsolvenata u BiH projekt će obezbijediti stipendije, a bit će im ponuđena i mogućnost zapošljavanja.\nPartnerske organizacije koje će učestvovati u realizaciji projekta su Centar za podršku Roma „Romalen“ iz Kaknja i Udruženje „Euro Rom“ iz Tuzle.\n„Do sada smo na području Tuzlanskog kantona uspjeli da prelazak djece iz osnovne u srednje škole bude 100 posto. Siguran sam da ćemo takve rezultate ostvariti i na području Zeničko-dobojskog kantona realizacijom projekta 'Povećanje mogućnosti obrazovanja za romske učesnike i mlade Rome'“, poručio je projekt menadžer Nedžad Jusić iz Udruženja „Euro Rom“ iz Tuzle.\nTagovi: BiH EU Romi projekti obrazovanje\nMeđunarodni dan / Romi pored predrasuda često nemaju ni pristup pitkoj vodi


Politika\t23.04.2018 22:32\nSvaka peta opština u Vojvodini privukla je u proteklih pet godina više od 10 investicija, a još četvrtina između četiri i 10, po čemu odskaču u odnosu na prosek cele zemlje, pokazalo je istraživanje NALED-a.\nVojvođanski gradovi i opštine nastoje da sistemski pristupaju ekonomskom razvoju, čak 97 odsto ima dugoročnu strategiju razvoja i opredelilo se za podsticanje investicija u poljoprivredu, mašinsku i tekstilnu industriju, kao i ugostiteljstvo.\nDobra vest je i to, kako se navodi u saopštenju NALED-a, da je 89 posto opština formiralo kancelarije za lokalni ekonomski razvoj (LER), ali njihov značaj u lokalnoj upravi nije dovoljno istaknut.\nS druge strane, gotovo polovina nije oformila privredni savet, u okviru kojeg bi zajedno s privredom tražili rešenja za unapređenje uslova za poslovanje s obzirom na to da su lokalne kompanije njihovi najbolji promoteri.\n„Potencijali Vojvodine su neuporedivo veći od stepena njihove iskorišćenosti, ali i od percepcije koju o njima imaju potencijalni investitori i to želimo da menjamo i već smo počeli stavljajući među prioritete podršku razvoju svih delova pokrajine”, izjavio je predsednik Pokrajinske vlade Igor Mirović na svečanom događaju povodom završetka projekta, koji su realizovali NALED i Pokrajinski sekretarijat za regionalni razvoj, međunarodnu saradnju i lokalnu samoupravu.\nProjekat je predvideo promociju razvojnih potencijala Vojvodine, a u fokus stavlja značaj sektorskog pristupa u privlačenju investitora, kao i jačanje struktura u lokalnoj administraciji za bavljenje tim poslom, u čemu može da im pomogne Program certifikacije opština po meri privrede u jugoistočnoj Evropi (BFC SEE).\nOd 83 odsto vojvođanskih opština koje poznaju ovaj program, sve su istakle da bi bilo veoma korisno ili donekle korisno da uđu u proces certifikacije.\nČlanica UO NALED-a i direktorka kompanije Gorenje Stanka Pejanović istakla je su Vojvodina, Srem i lokalne samouprave, poput Sremske Mitrovice, Inđije, Zrenjanina, Sombora, Pančeva, Rume i Stare Pazove godinama unazad pozicionirani među 10 najboljih evropskih regiona i gradova za investiranje na listi Fajnenšel Tajmsa.\n„Zajedničko im je da su prošli BFC SEE program koji sprovode NALED i partnerske institucije u Hrvatskoj, BiH, Makedoniji i Crnoj Gori”, navela je Pejanović.\nPrema njenim rečima, BFC SEE program je instrument za unapređenje rada lokalne administracije u cilju stvaranja uslova za poslovanje privrede i privlačenje investicija u skladu sa najboljim međunarodnim praksama.\nAkcenat stavlja na sistemski pristup tom poslu kroz ispunjavanje niza kriterijuma, od usvajanja strategije razvoja, formiranja kancelarije za LER i privrednog saveta do pružanja efikasnih usluga i ažurnih informacija investitorima.\nBrojke pokazuju da su certifikovane vojvođanske samouprave u proseku privukle sedam investicija, a necertifikovane tek 3,3. U prošloj godini dobile su četiri ili više pisama o zainteresovanosti investitora što je slučaj tek u trećini opština koje ne poseduju certifikat.\nIskustva sa certifikacijom na skupu su predstavili čelnici Novog Sada, Sombora i Rume koji su svoj potencijal prepoznali u IT, poljoprivredi i automobilskoj industriji.\nZahvaljujući projektu, ulaz u njihove gradove, kao i lokacije kod aerodroma „Nikola Tesla” i duž autoputa Novi Sad-Beograd krasiće table koje promovišu Vojvodinu i ove tri lokalne samouprave kao sredine po meri privrede, navodi se u saopštenju NALED-a.


U UKC RS od malignih bolesti godišnje se liječi 30 mališana | BL Portal\n14. Februara 2019. 17:16\nU Univerzitetskom kliničkom centru Republike Srpske godišnje se od malignih bolesti liječi oko 30 djece i njihov proces liječenja je potrebno olakšati, rekla je predsjednik Udruženja roditelja djece oboljele od malignih bolesti Iskra, Dijana Berić.\nBerićeva je povodom obilježevanja Međunarodnog dana djece oboljele od malignih bolesti – 15. februara, rekla da je potrebno sistemski riješiti probleme poput dostupnosti lijekova.\nOna je dodala da je neophodno podići svijest cijelog društva o potrebama porodica i djece koja se bore sa ovom opakom bolešću.\n– Trenutno se u UKC-u Srpske liječi 13 mališana od malignih bolesti, a uslovi liječenja su prilično dobri. Ali, ne treba na tome stati, nego nastaviti sa poboljšanjem tretmana i njege djece, te omogućiti dostupnost lijekova za liječenje ovih bolesti, kao i riješiti određene socijalne probleme ovih kategorija – rekla je Berićeva novinarima.\nOna je napomenula da je dostupnost lijekova slaba, kao i u drugim sistemima, jer se radi o malom broju pacijenata.\n– Taj broj se stalno mijenja, a od septembra 2016. godine kada je Roditeljska kuća počela sa radom, u njoj je boravilo oko 75 djece – rekla je Berićeva.\nČlan Udruženja Iskra, Marija Babić, koja se prije osam godina izliječila od leukemije, istakla je značaj podrške cijelog društva u borbi protiv malignih bolesti jer je to period neizvijesnosti.\n– Želja mi je da pomognem i pružim podršku svoj djeci oboljeloj od malignih bolesti, kao i svim ljudima, jer treba da znaju da to nije kraj nego da ima i života i nakon bolesti – rekla je Babićeva.\nOna je istakla značaj što je sada, u odnosu na period kada se ona liječila, dosta toga promijenilo, te su terapije dostupne i u Banjaluci, pa pacijenti ne moraju putovati u druge države.\nVIDEO – Dodik: Značajna saradnja sa Slobodarskom partijom Austrije


Izetbegović: Referendum u RS probni da se ispita puls – Top Portal\npetak 26 april 2019 / 10:01\nU Sarajevu je počela sjednica kolegija SDA na kojoj je glavna tema referendum u RS o Danu republike. Uoči sjednice kolegija, predsjednik SDA Bakir Izetbegović rekao je da je u pitanju kršenje Ustava BiH i Dejtonskog mirovnog sporazuma, te da onaj ko ga krši dovodi u pitanje mir u BiH.\n„SNSD je planirao neki referendum o samoproglašenju RS. Mislim da je ovo probni, uvodni referendum da ispita puls, reakcije“, istakao je Izetbegović. Dodao je da će SDA snažno upozoriti one koji na kršenje zakona i uvođenje bezakonja djeluju pasivno.\nSadik Ahmetovoić, poslanik SDA u Parlamentarnoj skupštini BiH, takođe je rekao da će ove sedmice biti održan sastanak sa svim političkim aktereima u Srebrenici koji podržavaju inicijativu da se održi referendum o izdvajanju Srebrenice, na kojem će biti donesene konkretne odluke i koraci. „Na svojoj strani imamo većinu, statutarno pravo i pravdu“, dodao je.\nDodik: Nikakve zabrane oko referenduma ne dolaze u obzir


Možeš živeti u najlepšem gradu na svetu, okružena milionima ljudi i osećati usamljenost. Isto tako, možeš sedeti u prirodi okružena biljkama i životinjama i ne osećati usamljenost. Ako se osećaš usamljeno, bitno je da znaš da nisi sama, jer se svi povremeno borimo sa tim osećajem. Od 2011. do 2016. sam živela sama u Americi, Abu […]\nDanas pričamo o nečemu što je meni lično vrlo važno, u pitanju je dobrovoljno davanje krvi.\nPročitala sam knjigu koju je napisao Neil Pasricha “The Hapiness equation“ i evo 5 saveta koji su njegov lični recept za sreću 🙂 Nedeljno: Prošetaj 3x nedeljno kako bi znatno povećao svoj nivo seratonina, energiju i postigao veći fokus. Šetaj sa prijateljem ili sama, ali nemoj biti na mobilnom telefonu svo to vreme. Primeti stvari koje te okružuju u […]


UŽICE DOBIJA NOVU ZGRADU PREKRŠAJNOG I PRIVREDNOG SUDA - Republička direkcija za imovinu Republike Srbije\nNaslovna » Aktuelnosti » UŽICE DOBIJA NOVU ZGRADU PREKRŠAJNOG I PRIVREDNOG SUDA\nUŽICE DOBIJA NOVU ZGRADU PREKRŠAJNOG I PRIVREDNOG SUDA\nMinistarstvo pravde, tokom 2015. godine, započeće u Užicu izgradnju nove zgrade za smeštaj Privrednog i Prekršajnog suda, rekao je ministar pravde Nikola Selaković prilikom potpisivanja Ugovora kojim je Republička direkcija za imovinu Republike Srbije predala Ministarstvu pravde na korišćenje zemljište na kojem će biti izgrađen pomenuti objekat.\nNova zgrada biće površine 2500 m2, a da će za rušenje postojeće, pripremu terena i izgradnju nove zgrade biti uloženo 125 miliona dinara novac je obezbeđeni iz budžeta Republike Srbije.\n„Glavni cilj izgradnje nove zgrade, pored obezbeđenja adekvatnog smeštaja za sudije i administrativne radnike, jeste zadovoljenje potreba za pravdom svih građana Grada Užica i okolnih opština“, rekao je Selaković i dodao da se uspeh jednog grada meri zadovoljstvom njegovih žitelja.\nDirektor Republičke direkcije za imovinu Jovan Vorkapić je istakao da sudije i sudnice predstavljaju ogledalo dostojanstva jedne zemlja i izrazio zadovoljstvo što će se ovom investicijom stvoriti bolji uslovi za građane koji po pravdu dolaze, ali i za rad sudija. Takođe je naveo da se raduje što će se sa ovakvim aktivnostima i saradnjom sa Ministarstvom pravde nastaviti i da se radi na tome da se u toku ove godine obezbedi nova zgrada za Prekršajni sud u Raškoj.\nGradonačelnik Grada Užica Tihomir Petković je rekao da je izgradnja nove zgrade Prekršajnog i Privrednog suda veoma značajna za grad, jer se time potvrđuje značaj Užica, kao regionalnog centra.\nFotografija sa potpisivanja ugovora


Opel Movano | MOTOR blog\nTag Archives: Opel Movano\nSpecijalna ponuda za Opel Movano u Srbiji\nPraksa je naučila mnoge preduzetnike da postoje brojevi koji se ne sabiraju, naročito kada su operacije transporta i logistike u pitanju. Često su za uspešan posao potrebna namenski izrađena, snažna i dovoljno velika vozila koja će i najzahtevnije projekte sprovesti...\nRaste prodaja Opel Vivara, Movana i Comboa\n. Opel Movano, Vivaro, Combo i Corsavan se pripremaju za zalet: već nakon prvih šest meseci ove godine, Opel je bio u prilici da objavi rezultat koji je nadmašio sva očekivanja. Ovaj pozitivni trend se nastavio, tako da je kompanija...\nZlatna medalja za Movano: Opelov van je osvojio priznanje „Zeleni van godine 2015.“ (Green Van 2015 award), pobedivši 15 rivala u klasi vanova i malih vanova do sedam tona. Movanova kombinacija niske potrošnje goriva, postignute zahvaljujući BiTurbo tehnologiji i velike...\nDEKRA izveštaj o polovnim automobilima 2015.: Opel Movano pobednik u kategoriji transportera\nOpel Movano na pravom putu: druga generacija Movana ne samo da se odlikuje multifunkcionalnošću i novim motorima, već je takođe prvoklasna u smislu pouzdanosti. DEKRA izveštaj o polovnim automobilima 2015., imenovao je Movano vodećim modelom u klasi transportera, sa indeksom...\nOpseg modela Opel LCV: Vrhunski, raznovrstan i ekonomičan\nAktuelne generacije modela Combo, Vivaro i Movano čine najsofisticiraniji i najraznovrsniji portfolio lakih komercijalnih vozila (LKV) koje je Opel ikad ponudio. Sa preko 330 fabričkih varijanti, i još mnogo više od specijalizovanih partnera čije adaptacije su sertifikovane od strane Opela, ovde...


Polovičan učinak Zlatibora – Vila As\nPolovičan učinak Zlatibora\nU pet dana ekipa FK Zlatibora je imala dve teške utakmice u kojima su osvojena tri boda. U subotu je na Zlatiboru gostovala ekipa Inđije, a u sredu je stigla i ekipa Javora. Duel sa Inđijom je bio i utakmica za prvo mesto na tabeli.\nZlatiborci su ušli motivisano i borbeno u ovaj duel a gol Vidića u osmom minutu ekipi Zlatibora je obezbedio tri boda i prvo mesto na tabeli. U sredu je usledio duel sa Javorom. Zlatibor je već u prvom minutu došao do vođstva. Vidić je ponovo bio strelac, ali se tom prilikom i povredio pa je trener Ristanović morao da izvrši i prvu izmenu. Iznuđena izmena je igračima Javora dala vremena da se priberu i u 18 minutu preko Petkovića dolaze do izjednačenja.\nNa početku drugog poluvremena Zlatibor je igrao izuzetno ofanzivno, ali je ekipa Javora pored prisebnosti imala i dosta sreće. U nastavku obe ekipe su imale svoje prilike, a gosti su do vođstva stigli u 78 minutu golom Cvetkovića iz penala. Igrači Zlatibora su se u 86 minutu našli u sličnoj situaciji, ali je sudija ovom prilikom odlučio da se ne radi o faulu već o simuliranju i Ćiroviću prvo daje žuti a zatim i crveni karton zbog prigovora.\nU poslednjim minutima utakmice Zlatibor je mogao do izjednačenja ali je golman Javora Đogatović odlično reagovao.\nPosle 14 kola Zlatibor i Javor imaju po 31 bod i dele drugo mesto dok je Inđija uspela da se ponovo vrati na lidersku poziciju pošto je sa 3:0 savladala Slobodu iz Užica.\nU petnaestom kolu Zlatibor putuje u Gornji Milanovac gde će odmeriti snage sa Metalcem, dok će Inđija igra sa ekipm Javora u Ivanjici.


U Astani završena 11. runda mirovnih pregovora o Siriji – In reformator\nU Astani završena 11. runda mirovnih pregovora o Siriji\nNovembar 29, 2018 Urednik 573 Views astana, pregovori, sirija, svijet\nKao garanteri mirovnog procesa koji se o Siriji vodi u Astani, Turska, Rusija i Iran su na jutrošnjem sastanku izrazili zabrinutost zbog kršenja dogovorenog primirja i najavili intenzivnije zajedničke posmatračke aktivnosti na terenu, javlja Anadolu Agency (AA).\nU glavnom gradu Kazahstana završena je dvodnevna 11. runda mirovnih pregovora o Siriji, a šef kazahstanske diplomacije i domaćin pregovora Kayrat Abdurahmanov pročitao je zajedničku izjavu učesnika.\nTokom pregovora održani su bilateralni i trilateralni konsultativni sastanci, a na glavnom skupu prisustvovale su i delegacije sirijskog režima Bashara al-Assada i predstavnici sirijske opozicije.\nU zajedničkoj izjavi se ističe neupitnost suvereniteta i teritorijalne cjelovitosti Sirije te najavljuje nastavak borbe protiv terorističkih organizacija sa liste Vijeća sigurnosti Ujedinjenih nacija, sa akcentom na borbu protiv ISIS-a i Fronta Nusra.\nTurska, Rusija i Iran su najavile da će nastaviti zajedničke napore u procesu rješavanja sirijske krize te su se suprotstavili svim separatističkim idejama u Siriji.\nSvi učesnici su saglasni i o neophodnosti očuvanja primirja i implementacije dogovora o uspostavi demilitarizirane zone u Idlibu.\nZemlje garanteri su izrazile zabrinutost zbog kršenja primirja i najavile intenzivnije zajedničke aktivnosti na terenu.\nUčesnici pregovora su saglasni i u osudi upotrebe zabranjenog hemijskog oružja kao i o neophodnosti da sve tvrdnje o takvim incidentima istraži nadležna Organizacija za zabranu hemijskog oružja (OPCW).\nZemlje garanteri su pozvale i na ubrazanje procesa formiranja ustavotvorne komisije koja će biti na dnevnom redu mirovnog procesa koji UN vodi u Ženevi.\nNastavak pregovora o razmjeni zarobljenika u Siriji i poboljšanje uvjeta za povratak sirijskih izbjeglica su također stavke o kojima su saglasnost postigle sve strane u pregovorima.\nNaredna runda sirijskih mirovnih pregovora u Astani najavljena je za februar naredne godine.\n← Sastanak Putina i Trumpa 1. decembra u Buenos Airesu\nEksplozija u središtu Zagreba, nema ozlijeđenih →


Kosovo u pripremama za nezavisnost\nBilbord na Kosovu na kojem piše da je sve spremno za nezavisnost\nNa Kosovu su u toku političke i bezbednosne pripreme za trenutak proglašenja nezavisnosti. Uporedo sa radom na izradi Deklaracije o nezavisnosti, zvanična Priština sprema i zakone, koji su neophodni za funkcionisanje jedne države.\nIstovremeno, Kosovska policijska služba je saopštila da sprovodi plan “Status” i da je sve spremno za svaku vrstu situacije.\nI dok politički lideri rade na tekstu Deklaracije o nezavisnosti Kosova, o čemu detalji još nisu poznati, institucije se pripremaju za implimentiranje plana specijalnog predstavnika UN Martija Ahtisarija. Sprovođenje tog plana, koji podrazumeva nadgledanu nezavisnost i zakonske garancije za srpsku zajednicu, smatra se jednim od glavnih zadataka u post-statusnom periodu.\nZvaničnici kažu da je neophodno zaokružiti zakonsku infrastrukturu kako bi Kosovo posle proglašenja nezavisnosti funkcionisalo kao država. To znači da je uporedo sa izborom državnih simbola, zastave i grba, predviđeno i usvajanje 34 zakona.\nSkender Durmiši, koodinator Radne grupe za izradu zakona iz plana Ahtisarija, kaže da u tom procesu učestvuju institucije, opozicija, te predstavnici kancelarije SAD i EU.\n“Ovakva mobilizacija dovešće do značajnih rezultata i mi sa optimizmom očekujemo nastavak procesa, za šta imamo podršku naših međunarodnih partnera,” kaže Durmiši.\nPrioritet će biti usvajanje zakona o ministarstvu inostranih poslova, diplomatskom imunitetu, policiji i slično. Pored toga zakonska infrastruktura iz predloga Martija Ahtisarija obuhvata i zakone o putnim dokumetima te decentralizaciji.\nInače, iako još uvek nema zvaničnih potvrda, u javnosti se sve više spominje 17. februar kao dan kada će Skupština proglasiti nezavisnost Kosova.\nU međuvremenu, portparol Kosovske policijske službe, Veton Eljšani, izjavio je da je trenutno na Kosovu mirno i dodao da je policija spremna da se suoči sa bilo kakvom situacijom na terenu. Policija sprovodi operativni plan “Status”, koji se odnosi na kontrolu stanja uoči i posle donošenja odluke.\n“Ukoliko dođe do jednostranog proglašenja nezavisnosti onda će većina stanovnika slaviti, ali sa druge strane biće nezadovoljstva. Naš zadatak je da pazimo na obe situacije,” kaže Eljšani.\nPrema rečima portparola policije, na severu Kosova su povišene mere bezbednosti, a očekuje se da se narednih dana to uradi i u ostalim sredinama u kojima živi srpska zajednica.\nSa približavanjem odluke o statusu Kosova mnogi upozoravaju ne bezbednosne izazove, tenzije, a ima i strahova od međuetničkih incidenata. Ipak, predstavnici KFOR-a su do sada više puta izjavljivali da su mirovne snage spremne da reaguju na svaku eventualnost.


Građani preko E-uprave mogu da se prijave za vakcinaciju protiv kovida\nPočetak/Virus Korona/Građani preko E-uprave mogu da se prijave za vakcinaciju protiv kovida\nNa portalu „E-uprava“ otvoren je poseban formular za iskazivanje interesovanja za vakcinisanje protiv kovida 19. Građani Srbije koji žele da se vakcinišu mogu putem tog formulara da odaberu koju vakcinu žele da prime, ali i da navedu da li imaju neko od hroničnih oboljenja.\nPrema rečima premijerke Srbije Ane Brnabić sistem je uspostavljen u saradnji sa Kancelarijom za informacionu tehnologiju i E-upravu.\n„Od četvrtka moći će i preko kontakt centra to da učine. Imaće opciju i da kažu da li žele bilo kojom vakcinom koja je odobrena da se vakcinišu ili žele da se vakcinišu određenom vakcinom, da bi u sistemu mogli da planiramo dalje potrebe i sve te brojeve uključimo u plan masovne vakcinacije, objasnila je Brnabićeva.\nPrenela je da Srbija sutra dobija 18.525 dodatnih vakcina „Fajzer-Biontek“.\nTakođe je kazala da su relevantne institucije Kine odobrile izvoznu dozvolu za Sinofarmove vakcine, kao i da se očekuje dodatnih pola miliona „sputnjik“ vakcina.\n„Imamo sve preduslove da počnemo sa masovnom vakcinacijom“, poručila je Brnabićeva.\nPutem sajta imunizacija.euprava.gov.rs omogućeno da pokažu interesovanje za vakcinaciju protiv kovida 19. Za popunjavanje formulara nije potrebno imati otvoren nalog na portalu „E-uprava“.\nKada se pristupi sajtu, potrebno je popuniti formular osnovnim podacima – matični broj (JMBG), ime i prezime, adresa elektronske pošte i broj mobilnog telefona.\nGrađani koji žele određeni tip vakcine, mogu da odaberu vakcine „Fajzer-Biontek“ i „sputnjik“, koje se već upotrebljavaju u Srbiji, ali i vakcine koje i dalje nisu dostupne u našoj zemlji – „Sinofarm“, „Moderna“ i „Astra Zeneka“.\nNa kraju formulara potrebno je dati saglasnost za obradu podataka Institutu za javno zdravlje „Batut“, koji će odrediti datum i mesto vakcinacije osobi koja je pokazala interesovanje ovim formularom.


U Sarajevu sastanak političkih lidera u BiH – Informer\nNakon Mostara, predsjednici stranaka članica kolegija Parlamenta BiH danas se u podne, u organizaciji SDP-a, sastaju se u Sarajevu. Mahom optimistične izjave uoči sastanka izvjesnim čine usaglašavanje spornih zakona koji našu zemlju koče na putu ka eurointegracijama. Međutim, sastav Vijeća ministara BiH će, čini se, ipak pričekati već najavljeni treći sastanak, u Banjoj Luc.\nLideri šest stranaka sutra će u Sarajevu, između ostalog, razgovarati o zakonima o popisu stanovništva, državnoj pomoći i rješavanju statusa vojne imovine, što su ključne kočnice napretka BiH prema EU. Razgovarat će, svakako, i o sastavu Vijeća ministara – što je već skoro godinu kočnica svega ostalog. Prema izjavama političkih aktera, moglo bi se reći da o spornim zakonima postoji kompromis, ali ne i o sastavu Vijeća ministara BiH.\n” Dobro bi bilo da ova tri pitanja koja se tiču kandidatskog statusa, MAP-a, puta ka EU i NATO-u finaliziramo i da na trećem sastanku u Banjoj Luci riješimo preostala pitanja”- kaže predsjednik SDA Sulejman Tihić.\n“Meni se čini, na razini zakona, da se možemo dogovoriti već u četvrtak. Što se tiče Vijeća ministara, tu su razlike značajne” – tvrdi predsjednik HDZ-a BiH Dragan Čović.\nŠto se tri sporne reforme tiče, Čović je napomenuo da one predstavljaju dogovor koji su Tihić, Dodik i on imali u Prudu prije tri godine. A kada je o raspodjeli ministarskih pozicija riječ, stavovi su i dalje daleko, iako je od zajedničkog sastanka u Mostaru održano mnogo bilateralnih sastanaka.\n“Želim da probamo doći do dogovora o principima i političkom paketu, programskom dogovoru otkočivanja procesa na euroatlantskom putu, EU i NATO, i pokušamo doći do Vijeća ministara”– kaže predsjednik SDP-a Zlatko Lagumdžija.\n” Bez obzira na to koliko to javnosti izgledalo nedovoljno, urađen je napredak bitan u odnosu na zadnjih 10 mjeseci – počeli su razgovori u formatu koji ima kapacitet da donese funkcionalnu vlast u BiH“- kaže predsjednik HDZ-a 1990 Božo Ljubić.\nPotpredsjednik SDS-a Ognjen Tadić rekao je da se o političkim pitanjima govori uz saglasnost političkih aktera i uz zadovoljenje procedura iz funkcionisanja vlasti u državi, a prenio je i očekivanja svoje stranke.\n” Očekuju da se urazumi politička scena, da se prestane s maksimalističkim zahtjevima, da se prestane s pričom o strankama pobjednicama kada objektivno u ovoj zemlji niko nikoga ne može pobijediti na način kako bi to predstavljalo apsolutnu pobjedu i, naravno, da se nađe način za formiranje Savjeta ministara“-kaže Tadić.\nKada je riječ o formiranju Vijeća ministara, lider SNSD-a Milorad Dodik je u ranijim izjavama rekao da je potrebna raspodjela ministarskih pozicija koja će omogućiti provođenje odredbi Ustava BiH, zbog čega četiri mjesta moraju pripasti Republici Srpskoj, a od ostalih šest po tri Hrvatima i Bošnjacima.


Jerinić nakon privođenja: Podnijet ću krivičnu prijavu protiv Vlade RS-a i Željke Cvijanović - Klix.ba\nJerinić nakon privođenja: Podnijet ću krivičnu prijavu protiv Vlade RS-a i Željke Cvijanović\n26.2.2016. u 13:04\nBoris Jerinić (Foto: Arhiv/Klix.ba)\nNakon što je policija entiteta Republika Srpska privela zamjenika ministrice odbrane BiH Borisa Jerinića, on je za naš portal kazao kako planira podnijeti krivične prijave protiv nekoliko institucija RS-a i predsjednice Vlade RS-a Željke Cvijanović.\nJerinić je u razgovoru za Klix.ba kazao kako ga je policija RS-a privela jer se protivio eksproprijaciji njegovog privatnog zemljišta za potrebe Rudnika i Termoelektrane "Stanari".\n"Donesena su određena rješenje od Republičke uprave za geodetske i imovinsko-pravne poslove koja su nezakonita i neustavna. Vlada RS-a također je donijela neustavno rješenje. Ovo je jedan vid pravnog nasilja nad građanima RS-a", rekao je Jerinić.\n"Ja nisam bio obaviještena strana u postupku. Oni su donijeli određeno rješenje, o čemu mene nisu informisali. To sve što rade je veliki interes struktura vlasti u RS-u prije svega SNSD-a i Milorada Dodika", kazao je Jerinić.\n"Ovo je udruženi kriminalni milje koji želi da dođe do svojih ciljeva, odnosno bogaćenja preko leđa građana. Ja ovdje nisam priveden kao zamjenik ministrice odbrane nego kao građanin koji ima svoja prava. Ako se ovo desi meni, zamislite šta sve građani RS-a trpe", istakao je Jerinić.\n"Planiram podnijeti krivičnu prijavu protiv Pravobranilaštva RS-a, dio ljudi u Geodetskoj upravi, premijerke RS-a Željke Cvijanović i protiv MUP-a RS. Tražit ću svoja prava na suda, ako treba i u Strazburu", zaključio je Jerinić.\nPodsjećamo, policija Republike Srpske jutros je u Stanarima privela Jerinića jer je sa grupom građana protestvovao protiv eksproprijacije zemljišta. Nekoliko sati poslije on je pušten.\nKako su za Klix.ba potvrdili u Policijskoj stanici Stanari, Jerinić je priveden jer je navodno ometao službene organe u obavljanju poslova eksproprijacije zemljišta za potrebe Rudnika i termoelektrane u Stanarima (RiTE).\nMUP RS policija RS Stanari Boris Jerinić\nMinistarstvo: Jerinić je u Stanarima djelovao kao građanin, a ne kao zamjenik ministra\n26.02.2016. u 13:18


PočetnaVestiBiznis ITBiznis IT vestiYettel - Brzinom do zvezda\n23.06.2022 12:03 | 0 Biznis IT\nJelena Živković iz OŠ „Kralj Petar II Karađorđević“ iz Beograda i Stefan Bjeloš iz OŠ „Nikola Tesla“ iz Somobra pobednici su super-finala takmičenja osmog ciklusa projekta „Yettel - Brzinom do zvezda“. Takmičenje je održano u Atletskoj dvorani u Beogradu, a učestvovalo je skoro 400 dece iz 263 osnovne škole sa teritorije cele Srbije.\n“Kroz ovaj projekat želeli smo da ukažemo na prave vrednosti, da su učestvovanje, druženje i međusobna podrška podjednako važni kao i pobeda, kako u sportskim takmičenjima, tako i u životu. Verujemo da je važno tražiti balans u svakodnevnom životu i da treba bodriti decu da se od malih nogu bave sportom. Čestitam našim zlatnim zvezdicama, ali i svoj deci koja su učestvovala u osmom ciklusu projekta „Brzinom do zvezda“, rekla je Marija Vujanić, direktorka komunikacija i održivog poslovanja u Yettelu.\nU okviru manifestacije, organizatori su pripremili i bogat prateći sadržaj. Organizovane su različite radionice i poligoni za učesnike, kao i promo-trka srpskih atletičara, pa su deca imala priliku da se druže i sa našim sportistima.\nZlatne zvezdice “Yettel - Brzinom do zvezda”, pored mnogih vrednih nagrada, imaće priliku da učestvuje u atletsko-rekreativnom kampu “Brzinom do zvezda” u Krupnju.\nIzvro: saopštenje za javnost\nYettel i Gorska služba spasavanja Srbije potpisali strateško partnerstvo 09.06.2022 16:47 0\nŠta je Hipernet TV i kako funkcioniše? 23.05.2022 20:31 0


London sankcionisao plaćeničku grupu Vagner – Svet – Radio Sanja\nLondon sankcionisao plaćeničku grupu Vagner – Svet\nBritanska ministarka inostranih poslova Liz Trus najavila je novih 65 sankcija, usmerenih na strateške industrije, banke i poslovnu elitu Rusije.\nSankcije su usmerene na one koji pomažu ruskoj invaziji na Ukrajinu, uključujući Vagner grupu, više odbrambenih kompanija, Ruske železnice i odbrambenu kompaniju Kronštat, glavnog proizvođača ruskih dronova.\nVelika Britanija je do sada sankcionisala preko 1.000 pojedinaca i kompanija iz Rusije od početka invazije. Među sankcionisanima je grupa Vagner – organizacija ruskih plaćenika koja je navodno imala zadatak da ubije ukrajinskog predsednika Volodimira Zelenskog.\nNa meti je još šest banaka, uključujući Alfa banku čiji su suosnivači prethodno sankcionisani oligarsi Mihail Fridman, Petr Aven i German Kan. Sankcionisan je i najveći svetski proizvođač dijamanata Alrosa.\nMeđu sankcionisanim pojedincima su milijarder, naftni tajkun Evgenije Švidler, osnivač Tinkoff banke Oleg Tinkov, Herman Gref, generalni direktor najveće ruske banke Sberbank, i Polina Kovaleva, polućerka ministra spoljnih poslova Sergeja Lavrova. Sankcionisana je i Galina Danilčenko, koju je Rusija postavila za “gradonačelnicu“ Melitopolja – što je prvi put da je neko lice sankcionisano zbog saradnje sa ruskim snagama trenutno u Ukrajini.\n“Ovi oligarsi, biznismeni i unajmljeni nasilnici su saučesnici u ubistvu nevinih civila i ispravno je da plaćaju cenu. Putin ne bi trebalo da gaji iluzije – ujedinjeni smo sa našim saveznicima i nastavićemo da stežemo šraf na ruskoj ekonomiji kako bismo osigurali njegov neuspeh u Ukrajini. Neće biti popuštanja”.\nSvima onima koji su danas sankcionisani biće zamrznuta imovina u Velikoj Britaniji, što znači da nijedan građanin ili kompanija u Britaniji ne može poslovati sa njima, a pojedincima koji su pod zabranom putovanja takođe je zabranjeno da putuju u ili iz Britanije.\nDanašnje sankcije će dovesti do ukupne globalne vrednosti imovine banaka koje je Velika Britanija sankcionisala od invazije na 500 milijardi funti, a neto vrednost oligarha i članova porodice preko 150 milijardi funti.\nOdredbe koje je doneo Zakon o ekonomskom kriminalu su pojednostavile prethodno zakonodavstvo kako bi Ujedinjeno Kraljevstvo moglo još brže i efikasnije da odgovori na trenutnu krizu. Vlada će nastaviti da steže šraf i koristiće sankcije da degradira rusku ekonomiju u razmerama koje Kremlj, ili bilo koja velika ekonomija, nikada ranije nije videla, naveli su.\nLuksuzan londonski život pastorke Sergeja Lavrova\nPolina Kovaleva, koju je Britanija danas sankcionisala, živi luksuznim životom u stanu u Kensingtonu u Britaniji koji je navodno kupila pre pet godina za 4,4 miliona funti kada je imala 21 godinu. Magistrirala je na Imperijal koledžu u Londonu. Njena majka Svetlana Poljakova, sa kojom je Lavrov u vezi od ranih 2000-ih, navodno je njegova nezvanična supruga. Prema FBK, fondaciji za borbu protiv korupcije koju vodi zatvoreni opozicioni lider Aleksej Navaljni, Poljakova poseduje stan u Moskvi vredan pet miliona funti. Ona prati Lavrova na gotovo svakom inostranom putovanju i više od 60 puta je bila u službenom avionu, saopštio je FBK.


MONSTAT OBJAVIO PODATKE O TRANSPORTU PUTNIKA I ROBE ZA DRUGI KVARTAL: Više prevezenih putnika u avio i drumskom saobraćaju, pad u željezničkom\nPrevoz putnika u drugom kvartalu bio je u odnosu na isti prošlogodišnji period veći u drumskom, lokalnom drumskom saobraćaju i na aerodromima, pokazuju podaci Monstata.\nIz Monstata je saopšteno da je prevoz putnika bio veći u drumskom saobraćaju 0,6 odsto, lokalnom drumskom šest odsto, a prevozu putnika na aerodromima 26,8 odsto.\n„Pad je zabilježen u željezničkom saobraćaju 20,3 odsto, kao i redovnom i vanrednom vazdušnom prevozu 6,3 odsto, odnosno 13,9 odsto“, navodi se u saopštenju.\nKod prevoza robe u drugom kvartalu u odnosu na isti period prošle godine rast je zabilježen kod željezničkog 41 odsto i ukupnog prometa robe u lukama 15,2 odsto, a pad kod prevoza robe na aerodromima pet odsto.\n“Broj pretovarenih tona u lukama, u drugom kvartalu u odnosu na uporedni period porastao je 42,6 odsto, a izmanipulisanih tona 2,9 odsto”, rekli su iz Monstata.\nPotrošnja minuta fiksne telefonije u drugom kvartalu je u odnosu na isti prošlogodišnji period pala 18,3 odsto, a potrošnja minuta mobilne telefonije 0,7 odsto.\n“Broj saobraćajnih nezgoda u drugom kvartalu iznosio je 1,48 hiljada, što je 22,4 odsto više u odnosu na isti prošlogodišnji period. Broj nastradalih osoba u drugom kvartalu iznosio je 725, od čega je 699 povrijeđenih, što je 18,5 odsto više u odnosu na uporedni period”, kazali su iz Monstata.\nBroj registrovanih drumskih motornih i priključnih vozila u drugom kvartalu iznosi 61,62 hiljade, što je 9,6 odsto više nego u istom tromjesečju prošle godine.\n„Broj prvi put registrovanih drumskih motornih i priključnih vozila u drugom kvartalu iznosio je 6,45 hiljada, što je 17,2 odsto više nego u istom prošlogodišnjem kvartalu“, dodaje se u saopštenju.\nU drugom kvartalu drumskim teretnim motornim vozilima prevezeno je 207 hiljada tona robe, uz ostvarenih 28,11 miliona tonskih kilometara.\n“Pređeni kilometri vozila sa utovarom iznosili su 1,08 miliona kilometara. U strukturi prevezene robe unutrašnji prevoz učestvuje sa 87,4 odsto ili 181 hiljadu tona prevezene robe, dok međunarodni učestvuje sa 12,6 odsto ili 26 hiljada tona prevezene robe”, precizirali su iz Monstata.\nIz Monstata su zaključili da u strukturi ostvarenih tonskih kilometara unutrašnji prevoz učestvuje sa 68,9 odsto ili 19,36 miliona tonskih kilometara, a međunarodni sa 31,1 odsto ili 8,74 miliona tonskih kilometara.\nIZVOR: Antena M, 17.08.2017.


Rukovodstvo GPBiH susrelo se s predstavnicima Nacionalne kriminalističke agencije Velike Britanije\nDirektor Granične policije Bosne i Hercegovine Zoran Galić i njegovi saradnici, 9. aprila 2019. godine, održali su radni sastanak s predstavnicima Nacionalne kriminalističke agencije Velike Britanije.\nSudionici sastanka razgovarali su o aktuelnoj sigurnosnoj situaciji u BiH i aktivnostima GPBiH u borbi protiv organiziranih ilegalnih migracija, trgovine ljudima, oružjem, kao i drugim oblicima prekograničnog kriminala.\nRiječi je bilo i o budućim aktivnostima u cilju daljnjeg unapređenja saradnje između ove dvije agencije. Ovom prilikom najavljene su i obuke za pripadnike GPBiH, koje će doprinijeti daljnjem razvoju i jačanju bh. policijske agencije.


PAZILA NA SVAKI DETALJ Jelena Kostov proslavila DRUGI ROĐENDAN SINA, a detalji žurke će vas ostaviti BEZ REČI\nPevačica Jelena Kostov organizovala je proslavu povodom drugog rođendana naslednika Milije, a na veselju su se okupili svi njihovi najbliži.\nBivša učesnica muzičkog takmičenja "Zvezde Granda" potrudila se oko svakog detalja, a na društvenim mrežama pokazala je pratiocima kako je sve izgledalo.\nNema sumnje da je njen sin i te kako uživao pored svega što je priređeno njemu u čast, dok su obožavatelji lepe Jelene ostavljali mahom pozitivne komentare ispod objava.\nSlavlje je organizovano u jednom poznatom prestoničkom lokalu, a sudeći po fotografijama prisutnima je bilo više nego zanimljivo.\nDO SADA JE ĆUTALA Jelena progovorila o zdravstvenim problemima (VIDEO)\nI moja baba se zvala Milija.


NLP-Hipnoza.com - privatni časovi\nNewera škola za hipnozu All rights reserved\nPredavanja preko interneta 1 na 1\nPored predavanja u učionici organizujemo i predavanja 1 na 1, uživo preko Interneta (Skype ili Viber). Dakle ovo su "privatni časovi" posebno zgodni za polaznike koji nisu iz Srbije ili ne mogu da dođu do Beograda ili Novog Sada na grupna predavanja.\nKoji kursevi mogu da se organizuju 1 na 1\nSvi kursevi koji su u našoj ponudi mogu da se organizuju kao privatni časovi.\nSadržaj Internet kursa\nPo sadržaju se ovakav kurs ni malo ne razlikuje u odnosu na kurs u učionici, odnosno razlika je samo u tome što se gledamo preko monitora i što kurs možemo dodatno da prilagođavam vama. Upravo zbog toga što su prilagođeni jednom polazniku, ovakvi kursevi često sadrže mnogo više korisnih informacija nego što biste ih dobili u grupi.\nInternet predavanja se organizuju i traju slično kursu u učionici. Satnica može da se razlikuje zbog toga što postoji samo jedan polazik, pa je samim tim i manje pitanja. Termini za ovakav kurs se dogovaraju spram obostranih obaveza i slobodnog vremena, što znači da se možemo i "u hodu" prilagođavati.\nKoliko sati dnevno se radi?\nStandardno preporučujemo da se predavanja organizuju kao i za grupne kurseve: 3-4 sata dnevno. Moguće je da termini budu i kraći, ali ne manje od sat i po do dva po terminu.\nUčinak Internet predavanja\nEfekat ovakvog rada se takođe ne razlikuje od kursa u učionici, što znači da je polaznik obučen i spreman podjednako u obe varijante. Ne retko su rezultati privatnih časpva čak i bolji, jer ovakav kurs dozvoljava maksimalno prilagođavanje potrebama i tempu polaznika.\nCena za privatna predavanja\nPrivatna predavanja su za 50% viša u odnosu na standardnu cenu kursa. Na primer, ukoliko je cena kursa 470 eur, cena privatnog predavanja za taj kurs iznosi 705 eur.\nUkoliko imate bilo kakvih pitanja u vezi kurseva, kontaktirajte nas.


Obustavljaju se postupci poreskih kontrola u neposrednom kontaktu u toku trajanja vanrednog stanja – URIKS\nAktuelnosti Obustavljaju se postupci poreskih kontrola u neposrednom kontaktu u toku trajanja vanrednog stanja\nObustavljaju se postupci poreskih kontrola u neposrednom kontaktu u toku trajanja vanrednog stanjaPosted by Slađana Đurišićon 19. marta 2020.\nKao što smo objavili u vesti od 18. marta, Vlada Republike Srbije donela je Zaključak koji je objavljen u Službenom glasniku RS, broj 35 od 18. marta 2020. godine, u kojem se u tački 1. navodi sledeće:\n„U svim organima državne uprave, Autonomne pokrajine Vojvodine i jedinica lokalne samouprave, posebnim organizacijama, ustanovama, javnim preduzećima i drugim organizacijama kojima je osnivač ili većinski vlasnik Republika Srbija, autonomna pokrajina i jedinica lokalne samouprave, obustavlja se rad sa strankama putem neposrednog kontakta (šalter i sl.)“.\nImajući u vidu činjenicu da je Poreska uprava organ državne uprave (u sastavu Ministarstva finansija), prema našem mišljenju Poreska uprava je dužna da počev od 18. marta 2020. godine:\n– prekine započete postupke poreske kontrole koji se sprovode u neposrednom kontaktu sa poreskim obveznicima;\n– ne započinje nove postupke kontrole koji se sprovode u neposrednom kontaktu sa poreskim obveznicima;\n– prekine započete postupke prinudne naplate koji se sprovode u neposrednom kontaktu sa poreskim obveznicima;\n– ne započinje nove postupke prinudne naplate koji se sprovode u neposrednom kontaktu sa poreskim obveznicima.\nMeđutim, smatramo da poreski inspektori mogu da okončaju započete postupke poreske kontrole, pod uslovom da ne odlaze kod obveznika i da nemaju neposredne kontakte sa njima. Postupak može da se okonča komunikacijom putem telefona, odnosno elektronskim putem ili putem pošte.\nU prilog prethodno navedenom je i Uredba o organizovanju rada poslodavaca za vreme vanrednog stanja, kojom se preporučuje rad od kuće, pa je realna pretpostavka da u slučaju mnogih poreskih obveznika neposredna kontrola ne bi ni bila moguća.\nPored navedenog, naše je mišljenje da Poreska uprava može da nastavi i da započne nove postupke prinudne naplate u kojima nema neposrednog kontakta sa poreskim obveznikom.\nOčekujemo da će se i Poreska uprava oglasiti povodom Zaključka.\nPrethodnoRAD OD KUĆE U SLUČAJU PROGLAŠENJA EPIDEMIJE I VANREDNOG STANJA: Uredba o organizovanju rada poslodavaca za vreme vanrednog stanja („Sl. Glasnik RS“, br. 31/2020)\nSledećeDoneta je Uredba o poreskim merama za vreme vanrednog stanja


Aleksandar Vučić u Svilajncu obišao školu | Info | Srbija\n25. septembar, 08:24\nVučić u Svilajncu: Srbija voli sebe 147 Podeli Podeli na facebook Podeli na twitter Podeli na viber Pošalji na mail\nVučić u Svilajncu: Srbija voli sebe\n24.02.2016. / 12:38\nPremijer Srbije Aleksandar Vučić izjavio je danas da će Srbija ostati vojno neutralna, da je njena politka jasna i nedvosmislena, da se ona nalazi na evropskom putu, ali da želi da ima veoma dobru saradnju sa Ruskom Federacijom.\nOn je odgovarajući na pitanja novinara ponovio da je pozicija Srbije, ma koliko ponekad izgledala teška, dosledno jasna i nepromenjena, da je Srbija vojno neutralna i da to ljubomorno čuva, i da neće ni u jedan vojni pakt.\n"Srbija je suverena i nezavisna zemlja i umeće to da sačuva. Srbija voli sebe", poručio je Vučić.\nVučić je u Svilajncu obišao obnovljenu školu koja je oštećena u majskim poplava i poručio da će se objekti svuda gde je to zaista potrebno i bez obzira na stranačku pripadnost vlasti u lokalnim samoupravama.\nZa ambulantu u Kušiljevu devet miliona dinara\nVučić je rekao da će ambulanta u Kušiljevu kod Svilajnca biti obnovljena u roku od 30 dana i da je u rekonstrukciju biti uloženo oko devet miliona dinara. Vučić je u Kušiljevu najavio da će u roku od 30 radnih dana ambulanta biti okrečena, izmenje instalacije i zamenjena dotrajala stolarija, kao i da će iznutra izgledati kao nova zgrada. "Vidi se da je krov prokišnjavao, da je vlaga probijala, vidi se da toaleti nisu više u stanju u kakvom bi trebalo da budu. To su stvari koje ćemo da obnavljamo", naveo je premijer.\n"Ulagaćemo gde je to potrebno, nećemo voditi računa o 'političkom profiterstvu", poručio je premijer iz sela Kušiljevo, gde je potpisan ugovor za obnovu ambulante.\nPrema njegovim rečima, u Srbiji svi se u sve razumeju, i u NATO, i u Rusiju i Evropu, u sve velike teme, ali da se vlada i on trude, što i ovom akcijom potvrđuju, da se bave onim od čega se živi.\n"Trudim se da razumem ono od čega se živi i što je građanima od životnog značaja", rekao je Vučić.\n"Nisam slučajno rekao da želim da obiđem svaki toalet u našim školama i domovima zdravlja, jer znam da tu treba da idu naša deca i stari", rekao je Vučić.\nPremijer je školu obišao sa ministrom prosvete Srđanom Verbićem, ministrom zdravlja Zlatiborom Lončarem, direktorom vladine Kancelarije za upravljanje javnim ulaganjima, a ispred zgrade ga je dočekao veliki broj građana.\nVrednost radova na obnovi srednje škole je 31 milion dinara, trebalo bi da budu završeni početkom marta, a pomogla ih je i Evropska unija.\nDo sad je završena prva faza koja je obuhvatala obnovu fasade škole, izolaciju, zamenu stolarije i rekonstrukciju prizemlja.\nVučić ide u Svilajnac\nPrema rečima direktorke škole Brankice Stojanović, u okviru druge faze biće rekonstruisan krov, promenjene električne instalacije i obnovljen prvi sprat.\n"Očekujemo završetak radova početkom marta, ukoliko to vremenski uslovi dozvole", rekla je Stojanović Tanjugu.\nOna je dodala da je u Svilajncu obnovljena i zgrada Gimnazije, koja je stara više od stotinu godina.\n"Urađena je potpuna rekonstrukcija tog objekta, od sanacije temelja do krova, tako da smo sad dobili jedan potpuno osavremljen objekat", rekla je Stojanović.\n"NEDOSTAJU NAM OBRAZOVANI I STRUČNI KADROVI"\nSrbija ima nedovoljna broj obazovanih i stručnih kadrova i zato mora da menja sistem školstva i da razvija dualno obrazovanje, rekao je Vučić.\nOn je nakon posete selu Kušiljevu, podsetio da je jedna broj školovanih ljudi otišao u inostranstvo još devedesetih, a drugi posle dvehiljadite, zato što su u inostranstvu bili bolje plaćeni.\n"Mi moramo da menjamo sistem školstva, da radimo na drugačiji način nego do sada, jer nam nedostaju i inženjeri i lekari i mnogi drugi. Ne nedostaje nam administrativno osoblje, ali sve drugo da i u to ćemo morati da uložimo", naglasio je premijer.\nOn je ukazao da kroz strane kompanije počinje da funkcioniše dualno obrazovanje u Srbiji ali da sprske kompanije moraju da krenu da sprovode isto kako bismo imali više uspeha.\n"I svi mi to znamo, i svi ljudi iz svih stranaka osim što se neretko prave blesavi pa idu pred ljude pa im se udvaraju...Nikome nećemo da se udvaramo. Možda država nije dovoljno dobra, i mozda je najlakše sve na državu da se prebaci, ali nam je potrebno da razvijemo sistem na drugačiji način i to polako činimo", zkaljucio je Vučić.\n"BORBA ZA SVAKOG RADNIKA"\nPremijer je rekao da će se boriti za svakog radnika u Srbiji, da u toj borbi neće odustati, a to važi i za FAP iz Priboja, gde je, kako je rekao, zatekao jako loše stanje, ali je spreman da učini sve što može da se ta fabrika ne ugasi.\n"Mnogo smo učinili za FAP, mnogo pomažemo da ta fabrika radi i isplatili smo plate", rekao je Vučić odgovarajući na pitanja novinara u Smederevu vezano za štrajk u ovoj pribojskoj fabrici.\nOn je primetio da se pitanja oko FAP-a postavljaju kao da je ova vlada uništila fabriku, a ne da je, kao sto je bio slučaj, 20 godina razarana.\n"Nekad mi je krivo, nemam drugu reč. Pa mi nismo nasledili svilu i kadifu. Nekad me pitaju kao da je FAP bio Mercedes pa smo mi uspeli da ga uništimo. A bio je ruina. Mi se sada borimo se da sačuvamo i FAP i Priboj", rekao je premijer.\nOn je dodao da je u cilju oporavka te fabrike i vojska dala ugovore FAP-u, te da radi sve što može.\n"Pomoći ćemo FAP-u, neće on da se ugasi. Bilo problema i da se naravi ugovor, jer je vlada tražila garancije kako će se trošiti novac države. Rešavamo to pitanje", poručio je premijer.\nOn je istakao da je vlada u Priboj dovela i dva manja investitora koji su zaposlili po 200 radnika, i podsetio da se radi na iznalaženju rešenja za Železaru Smederevo.\n"Situaciju u MSK Kikindi smo rešili, a i tamo je ranije sve bilo uništeno", podvukao je.\nVučić je poručio da želi da ljudi znaju koliko se vlada biri i rekao da je u planu da danas razgovara i sa ljudima iz FAP-a.\nAleksandar Vučić svilajnac Škola\n25.02.2016. / 12:27\nIdemo, sada će #sendvicbrigada da piše ode premijeru #napreDNO\n24.02.2016. / 19:43\nSvaka čast gospodine Vučiću odmori malo i da se odrade škole,bolnica,dom zdravlje u Smed.Palanku i da se otpuste pojedine medicinske sestre koje se neodgovorno ponašaju u svom poslu prema pacijentima,treba odgovorno da rade svoj posao pojedine sestre piju alkohol i rade,gube knjižice zdravstvene i dokumenta od specijalista lekara.\n24.02.2016. / 15:00\nPremijer svoja obecanja ispunjava.


Od Rusije dobijamo vetar u leđa\nOd Rusije dobijamo vetar u leđa\nU Beogradu je juče otvorena konferencija o ključnom projektu za energetsku budućnost Srbije, ali i drugih zemalja koje će u njemu učestvovati, pod nazivom „Južni tok – evolucija gasovoda“. Govornici na konferenciji su još jednom potvrdili da će „Južni tok“, koji počinje da se gradi do kraja godine, doneti niz strateških prednosti, jer će omogućiti razvoj privrede, privući investitore i povećati zaposlenost u Srbiji.\nPored toga, na konferenciji na kojoj su govorili premijer Ivica Dačić, ministar energetike, direktor „Srbijagasa“ i ambasador Rusije u Beogradu – mogao se čuti ceo niz impresivnih činjenica o „Južnom toku“, koje ga čine projektom od vanserijskog značaja za Srbiju, ceo region, ali i za čitavu Evropu.\nKroz srpsku deonicu gasovoda, koja će biti duga 450 kilometara, za tri godine će prolaziti oko 12 milijardi kubnih metara gasa, a već za 12 godina količina gasa će se povećati do 40 milijardi kubnih metara. Dobit će ići preko firme «Južni tok Srbija» koja je osnovana u Novom Sadu, i biće oporezovana u Srbiji po stopi od 15 odsto.\nPremijer Dačić je ocenio da će Srbija sa završetkom „Južnog toka“, zatim druge faze podzemnog skladišta u Banatskom Dvoru i novog skladišta u Itebeju, postati značajan faktor u obezbeđivanju energetske stabilnosti u regionu.\nOsim toga, posebna korist od izgradnje gasovoda ogleda se i u tome što će na tom obimnom poslu biti angažovane srpske kompanije, a po rečima ministarke energetike, u Srbiji će se otvoriti 6.000 novih radnih mesta zbog ulaganja oko 300 miliona evra u preduzeća koja koriste gas.\nŠto se tiče početka izgradnje, tender za izgradnju deonice koja prolazi kroz Srbiju biće raspisan u septembru, a početak radova se očekuje najkasnije početkom decembra. Obezbeđeno je i zatvaranje finansijske konstrukcije, s obzirom da će takoreći svih 1,7 milijardi evra, koliko košta srpski deo cevovoda, isplatiti Gasprom zajedno sa ruskim bankama, i to po jednakim kamatama ili čak nižim od onih koje nude zapadne banke.\nA koliko je velika privlačna moć i očigledna korist od „Južnog toka“, govori i podatak da mu se nedavno priključila i Makedonija, za koju se planira poseban odvojak kod Paraćina u pravcu juga, pored već planiranih krakova gasovoda koji će ruski gas iz Srbije dopremati u Republiku Srpsku i Hrvatsku.\nInače, pored toga što se juče na konferenciji mogla čuti konstatacija da će „Južni tok“ učiniti Srbiju ekonomski prosperitetnijom i konkurentnijom, on će takođe imati i geostrateški značaj za zemlju, s obzirom da je po rečima direktora Srbijagasa propao projekat konkurentskog Nabuka, a novi projekat Transjadranskog gasovoda doslovno je nazvao muvom u poređenju sa „Južnim tokom“.\nU svakom slučaju, nesporna je iznesena činjenica da «Južni tok» predstavlja najvažniji energetski projekat u kojem Srbija učestvuje posle Drugog svetskog rata, kao i to da će magistralni gasovod poslužiti kao čvrsta osnova za razvoj srpske privrede.\nTo je bila glavna poruka i zaključak protekle konferencije u Beogradu, koja je bila posvećena ruskom gasovodu «Južni tok», a na kojoj su svoje mišljenje dali relevanti učesnici iz redova onih kojih sudeluju u njegovom planiranju i realizaciji.


aljbin kurti - Radio Kosovska Mitrovica\n”Ovo je specijalni rat; Kurti priznao da je lažni veteran” objavio je portal “Srbija danas” u naslovu objavljene vesti. Naime, ovaj portal pozivajući se na prištinsku Kohu preneo je izjavu portparola Socijaldemokratske partije Natire Kući, u kojoj kaže da je “Aljbin Kurti priznao da je lažni ratni veteran”, te ističe da njegova vlada vodi […]\nČavušoglu u Prištini: Protiv gulenista, za dijalog sa Beogradom, podržava Kosovo, povećan broj letova\n19. June 2022, 16:54\nMinistar spoljnih poslova Turske Mevlut Čavušoglu od juče popodne boravi na Kosovu. Na aerodromu u Prištini ga je dočekala...\nKurti o struji na Severu: Sledeća nedelja ključna; Negoduje zbog izjave Brnabić o broju žrtava 1999.\n18. June 2022, 16:29\n„Dani u sledećoj nedelji su ključni da vidimo da li će biti finalizovan dogovor za početak implementacije energetskog puta“,...\nŠolc: Sporazum da se okonča priznanjem Kosova\n10. June 2022, 12:58\n“Dijalog je od značaja za sve građane Kosova. Sporazum treba da se okonča priznavanjem Kosova. Molim strane da pokažu...\nPetković: Ni jači nisu uspeli da uplaše Srbe, neće ni Kurti\n9. June 2022, 17:59 -> 18:00\nPovodom informacije koju je danas saopštila Srpska lista, da se čelnici ove stranke nalaze na spisku građana srpske nacionalnosti...\n3. June 2022, 08:57\nKosovski premijer Aljbin Kurti odbio je poziv premijera Severne Makedonije Dmitra Kovačevskog da prisustvuje sastanku inicijative „Otvoreni Balkan” u...\nKurti: Ne moraju ni da se sastaju, Vučić i Putin se telefonom dogovaraju; Petković: Kurtiju bi bilo bolje da nabavi hranu i energente\n30. May 2022, 11:26\nKosovski premijer Aljbin Kurti izjavio je da lideri Rusije i Srbije sada dogovore postižu putem telefonskih razgovora i da...\nSukobi u Ukrajini, vojno – bezbednosne prilike u regionu Zapadnog Balkana i jačanje ekonomskih veza, glavne su teme sastanaka...


Humanitarni kviz – Ruku na srce – HomeWork Hub – EFM.BA\nHumanitarni kviz – Ruku na srce – HomeWork Hub\nNakon što smo u sklopu projekta „Nijedno dijete bez paketića“ ostvarili odličnu saradnju sa našim prijateljima iz HomeWork Hub-a i nakon odlične zabave koju smo imali na prvom zajedničkom humanitarnom kvizu sa ovom aktivnošću, uz podršku Oslobođenja, medijskog partnera projekta, nastavljamo dalje.\nSvaki mjesec u prostorijama HomeWork Hub-a (Kolodvorska 12, Sarajevo) održat će se humanitarni kviz, a prvi takav bit će u srijedu, 5. februara 2020. godine u 19 sati.\nUčešće u kvizu plaća se 5 KM po učesniku, a prikupljeni novac usmjerit će se za kupovinu paketa osnovnih životnih namirnica za porodice slabijeg imovinskog stanja.\nSvakog mjeseca kao moderatora kviza pozvat ćemu drugu osobu iz javnog života, a ovoga puta izuzetnu zahvalnost dugujemo Hani Sokolović, freelancer novinarki, koja će biti moderator našeg prvog humanitarnog kviza.\nOvim putem pozivamo sve zainteresovane medije da prisustvuju prvom humanitarnom kvizu, te na taj način doprinesu realizaciji ovog humanitarnog projekta.\nZa sve dodatne informacije kontaktirajte Udruženje na neki od slijedećih načina:\nAutor urednikObjavljeno 04. 02. 2020. Kategorije Vijesti iz Centra\nPrethodno Prethodni članak: Promocija knjige „Bilo jednom u sarajevskim kinima“, autora Severina Montine\nSljedeća Sljedeći članak: Ay, Carmela na sceni SARTRa


Nenad Kovačević i Perica Ognjenović na humanitarnom meču "Asovi za decu"\nKlub iz Belegiša osnovan je 1933. godine, a nadmeće se u Vojvođanskoj fudbalskoj ligi "Jug", što je četvrti stepen takmičenja u našoj zemlji, ispod Srpske lige, Prve lige i Superlige.\nKovačević (36), Kraljevčanin koji je zahvaljujući borbenim nastupima za beogradske crveno-bele postao kapiten Crvene zvezde pred odlazak u Lans 2006, proveo je u francuskom klubu pet sezona, a onda se vratio u Zvezdu, pa karijeru potom priveo kraju u Bakuu, Aradu, Nimu i Zemunu.\nOd ovog leta kao šef stručnog štaba vodiće Podunavac, ekipu iz Belegiša poznatu pod nadimkom "Šmajseri". Ona je minule sezone sa samo šest poraza u 30 odigranih mečeva zauzela drugo mesto u ovom zonskom takmičenju, prikupivši 60 bodova koliko i Jedinstvo iz Stare Pazove i Kabel iz Novog Sada, dok je prvak VFL "Jug" bila Mladost iz Bačkog Jarka sa 72 boda.\nPodsetimo, Nenad Kovačević je 25 puta igrao za reprezentaciju naše zemlje, od 2003. do 2008. godine.


Dizajnerski stan sa panoramskim pogledom na okean i planine - Airbnb\nDizajnerski stan sa panoramskim pogledom na okean i planine\nProbudite se u mekanom bračnom krevetu u udobnom staklenom kućištu koje se pruža na balkon s pogledom na ocean. Moderan apartman je minimalističkog stila i ima sva moderna zvona i zviždaljke, uključujući Nespreso mašinu i zvučni sistem.\n„Suncobrani na prednjem balkonu će biti savršena slika naše veličanstvene planine i obale. Zalazak sunca oduzima dah.“\n– Liz, vaš domaćin\n4,85 od 5 zvjezdica u 401 recenzije/a\n4,85 (401 utisak)\nStan se nalazi u Bloubergu sa veličanstvenim, neprekinutim pogledom na Stolnu planinu i ostrvo Robin. U toj oblasti ima raznih restorana, kafića i pabova. Jedinica je udaljena nekoliko minuta hoda od plaže, restorana, prodavnica i tržnog centra.


Pouzdane informacije ključne u vreme krize | Novosti.RS\nsubota, 30. 05. 2020. u 07:55\nIZBIJANjEM epidemije izazvane širenjem virusa korona i uvođenjem vanrednog stanja u Srbiji, tačna i pravovremena informacija bila je ključna za prilagođavanje privrede i građana novonastaloj situaciji. Sa ciljem da obezbedi što bolju informisanost i komunikaciju sa poslovnom zajednicom i širom javnošću, Privredna komora Srbije pokrenula je portal "Kovid 19 - Info-servis za privredu".\nSpecijalizovani portal pružao je informacije u "realnom vremenu" o svim važnim pitanjima u vezi sa poslovanjem u zemlji i inostranstvu, uticaju krize na pojedine sektore, najnovijim dešavanjima, zvaničnim preporukama i merama, situaciji na tržištu. Stručne službe PKS radile su po sistemu 7/24, uvek dostupne za savet, podršku, preporuku.\nU toku vanrednog stanja na ovaj i portal "Biznis info-servis" stiglo je više od 23.000 upita privrede, a najviše pitanja odnosilo se na tri teme: transporta robe preko granica, restrikcija kretanja i ekonomskih mera. Od 15. marta do 6. maja 2020. godine, sajt PKS zabeležio više od pola miliona poseta, a vesti na portalu imale su više desetina hiljada pregleda.\n- Na portalu "Kovid 19 - Info-servis za privredu" privrednici i građani osim aktuelnih vesti i servisnih informacija mogli su da pronađu i informacije o programu ekonomskih mera, poslovne vesti o situaciji u drugim zemljama, analize Sektora za strateške analize, usluge i internacionalizaciju - kažu u PKS. - Objavljivane su informacije u vezi sa sektorom saobraćaja sa akcentom na dnevnim izveštajima IRU o međunarodnom transportu robe, kao i važne informacije iz sektora finansija, kretanje ponude i tražnje.\nZainteresovani su mogli da saznaju o odlukama Vlade Srbije i nadležnih institucija o epidemiji, kao i informacije o aktivnostima predstavništva i kancelarija PKS u inostranstvu. Isticane su aktivnosti usmerene na pomoć privrednicima da prevaziđu izazove i smanje negativni uticaj virusa na poslovne rezultate i bilateralne ekonomske relacije sa stranim partnerima.\nPrivredna komora Srbija je od početka percipirana kao relevantan izvor podataka i podrška za konkretne probleme privrede.\n- Tokom vanrednog stanja javnosti su pružane informacije o izmenjenim uslovima poslovanja usled pandemije, kao i servisne informacije iz ključnih sektora radi upravljanja i sprečavanja potencijalnih kriza: izveštaji o transportu robe i stanju na graničnim prelazima, stanju mreže bankomata, dnevni izveštaji o snabdevanju osnovnim životnim namirnicama, izveštaji o blokadama i povratku radnika na posao.\nMEĐU važnim aspektima rada ovog portala bilo je i promovisanje uspešnih odgovora kompanija na krizu - brza preorijentacija proizvodnje na strateške i deficitarne proizvode, primeri odgovornog ponašanja kompanija i njihovog učešća u humanitarnim akcijama - objašnjavaju u PKS. - Posebno su predstavljani primeri odgovornog ponašanja kompanija, njihovo učešće u humanitarnim akcijama i filantropska pomoć više od stotine kompanija koje posluju u Srbiji, od preduzetničkih radnji pa do najvećih firmi.\nPKS Privredna komora Srbije virus korona Vlada Srbije\nnedelja, 02. 08. 2020. u 07:13\nSRBIJA nije posustala ni kada je reč o proizvodnji druge medicinske opreme, kao što su hirurške maske, ali i testovi za otkrivanje virusa korona.\npetak, 29. 05. 2020. u 08:00


Bivši šef CIA: I mi bismo rado hakovali „Jedinstvenu Rusiju“ - Sputnjik Srbija\n22:28 30 Novembar 2020\nBivši šef CIA: I mi bismo rado hakovali „Jedinstvenu Rusiju“\n08:03 22.07.2017 Preuzmite kraći link\nBivši šef CIA i Agencije za nacionalnu bezbednost SAD Majkl Hajden smatra da je hakovanje partijske prepiske, za koje Amerika optužuje Rusiju, normalna delatnost specijalnih službi. Prema njegovim rečima, SAD bi rado isto to učinile „Jedinstvenoj Rusiji“.\nSimonjanova: Šef CIA nas pohvalio za štednju\n„Ja kao bivši direktor ANB moram da kažem da je hakerski napad na elektronsku poštu prihvaćena tradicija državne špijunaže“, izjavio je Hajden na forumu o bezbednosti u Aspenu, u državi Kolorado, govoreći i o mogućnosti da su ruski hakeri napali kompjutere Demokratske partije SAD.\n„Da smo mi u ANB mogli da dobijemo unutrašnje informacije o ’Jedinstvenoj Rusiji‘ istim metodama, mi bismo to uradili, ne bismo morali da tražimo dozvolu od načelnika. Takav je naš posao“, dodao je Hajden.\nAmeričke specijalne službe optužile su Rusiju da za hakerski napad na kompjutere Nacionalnog komiteta Demokratske partije SAD. Na osnovu toga oni su zaključili da se Rusija umešala u predsedničke izbore.\nRusija negira ove optužbe, a portparol ruskog predsednika Dmitrij Peskov je istakao da su one „apsolutno neosnovane“.\nhakerski napadi, obaveštajna služba, sajber-napad, Demokratska partija SAD, Jedinstvena Rusija, ANB, CIA\n22:27 Zločin sa imenom i prezimenom: Šansa da ceo svet čuje za veliku tragediju Srba